qundao/data-zh-poetry huggingface dataset:
追和元马伯常学士无题韵四首
作者：边贡
朝代：明

荔子从知贲越江，于今锦树几幢幢。汉姬燕去钗谁合，叶令凫来舄自双。露重桂香閒满院，日长萝影冷摇窗。不应又浣西溪曲，何限行云学水淙。微微碧草亦生光，金屋何知夜自香。一遣浓春閒蝶粉，几看新月上鸦黄。箫疑云外过王子，佩似风前著女郎。欲理残机多少恨，先愁寒到寄衣裳。玄洲一向不通潮，忍病还期度石桥。青琐风微帘自静，紫台天近路何遥。商弦调绝饶纤指，舞袖歌迟陋细腰。云雨大都容易散，不如随凤教吹箫。何事愁生鬓脚垂，嫌他不是折肱医。素纨香箧方捐日，青绠银床欲汲时。风定宫花香自送，月明阶树影空移。凭谁为报瑶池信，好把黄金赎玉卮。
追和元马伯常学士无题韵四首·其一
作者：边贡
朝代：明

荔子从知贲越江，于今锦树几幢幢。汉姬燕去钗谁合，叶令凫来舄自双。露重桂香閒满院，日长萝影冷摇窗。不应又浣西溪曲，何限行云学水淙。
追和元马伯常学士无题韵四首·其三
作者：边贡
朝代：明

玄洲一向不通潮，忍病还期度石桥。青琐风微帘自静，紫台天近路何遥。商弦调绝饶纤指，舞袖歌迟陋细腰。云雨大都容易散，不如随凤教吹箫。
追和元马伯常学士无题韵四首·其二
作者：边贡
朝代：明

微微碧草亦生光，金屋何知夜自香。一遣浓春閒蝶粉，几看新月上鸦黄。箫疑云外过王子，佩似风前著女郎。欲理残机多少恨，先愁寒到寄衣裳。
追和元马伯常学士无题韵四首·其四
作者：边贡
朝代：明

何事愁生鬓脚垂，嫌他不是折肱医。素纨香箧方捐日，青绠银床欲汲时。风定宫花香自送，月明阶树影空移。凭谁为报瑶池信，好把黄金赎玉卮。
追送宗之宪副不及
作者：边贡
朝代：明

卧疴起恒晏，出户客已行。征车扬素尘，窈窕踰层城。行行遵故辙，阡术纵以横。望望不见君，悠悠伤我情。清川回白日，可以鉴中诚。
送丁考功秉宪之关中
作者：边贡
朝代：明

莺花如锦豸袍新，建节西行及好春。周礼职方分二陜，汉都形胜说三秦。天浮紫气函关动，雨洗青莲华岳真。藻思还应有神助，诗成先寄故乡人。
送乃子恭甫入京次知山韵
作者：边贡
朝代：明

待诏初临鹗荐岐，别家休切鲤庭思。青萍宝铗硎初发，白玉黄金价早知。建业秋风鸣鹿宴，曲江春雨化龙时。仲舒贾谊俱豪杰，廷对何人是尔师。
送于利四首
作者：边贡
朝代：明

送君城南桥，笑折城南柳。归来掩关坐，皎月当窗牖。霜下夜已久，清轩调玉琴。凄凉湘水曲，窈窕白头吟。一别春城雨，两回秋月圆。灯前不尽醉，书札但空传。离肠似连环，宛转不可绝。相送淮水秋，相思燕地雪。
送于利四首·其一
作者：边贡
朝代：明

送君城南桥，笑折城南柳。归来掩关坐，皎月当窗牖。
送于利四首·其三
作者：边贡
朝代：明

一别春城雨，两回秋月圆。灯前不尽醉，书札但空传。
送于利四首·其二
作者：边贡
朝代：明

霜下夜已久，清轩调玉琴。凄凉湘水曲，窈窕白头吟。
送于利四首·其四
作者：边贡
朝代：明

离肠似连环，宛转不可绝。相送淮水秋，相思燕地雪。
送于时宜
作者：边贡
朝代：明

行子对新月，临堂酣且歌。客衣寒未减，乡梦日应多。鲁甸封春草，淮川渺夕波。芳音托回雁，迢递柰情何。
送人出都
作者：边贡
朝代：明

五马翩翩百里来，念君长忆贾生才。离杯正苦中年对，祖燕还同上客开。夜市柝声连画角，月炉香篆剩残灰。明朝更约湖亭赏，看我披蓑上钓台。醉里浩歌天马来，空群谁不羡君才。腾骧国市千夫避，蹴踏沙场万里开。骏骨自应天厩养，壮心宁为圉人灰。长鸣却过燕山道，惆怅黄金旧日台。
送人出都·其一
作者：边贡
朝代：明

五马翩翩百里来，念君长忆贾生才。离杯正苦中年对，祖燕还同上客开。夜市柝声连画角，月炉香篆剩残灰。明朝更约湖亭赏，看我披蓑上钓台。
送人出都·其二
作者：边贡
朝代：明

醉里浩歌天马来，空群谁不羡君才。腾骧国市千夫避，蹴踏沙场万里开。骏骨自应天厩养，壮心宁为圉人灰。长鸣却过燕山道，惆怅黄金旧日台。
送介溪严太史考功北上
作者：边贡
朝代：明

玉亭岐路玉堂通，太史文章五色虹。万里不论金马外，三年真在碧山中。心如藻鉴明秋月，梦逐兰舟溯晓风。我病稍开涓滴酒，别筵期对一尊同。
送伯川子归吴二首
作者：边贡
朝代：明

东门嘶马去，幽志几人同。问寝归吴苑，含香别汉宫。关山双宝铗，江海一秋蓬。欲觅南州信，时看西北风。旧国江村外，清川绕舍流。空闻赋招隐，不得泛同舟。雨暗胶山寺，花明爱日楼。遥怜相忆处，落叶蓟门秋。
送伯川子归吴二首·其一
作者：边贡
朝代：明

东门嘶马去，幽志几人同。问寝归吴苑，含香别汉宫。关山双宝铗，江海一秋蓬。欲觅南州信，时看西北风。
送伯川子归吴二首·其二
作者：边贡
朝代：明

旧国江村外，清川绕舍流。空闻赋招隐，不得泛同舟。雨暗胶山寺，花明爱日楼。遥怜相忆处，落叶蓟门秋。
送侯良弼之汤阴
作者：边贡
朝代：明

虬须使君乘铁骢，邺南古道行秋风。居人不解明府号，争看印章垂赭铜。使君登座衙鼓发，簿吏趋蹡来走谒。止是阳春一片心，谁教化作琴堂月。月明照见冰丝影，流水声高闻四境。却记中条罢讲时，山云夜覆檐花冷。黄口小儿把刀笔，抹黑批丹誇法律。岂知汉吏推明经，不在区区三尺刑。
送冯侍御允中还郴
作者：边贡
朝代：明

离馆背寒塘，霜清野菊芳。美人千里去，明日是重阳。骢马逝骎骎，苍林荫长陌。怜君楚云外，独作秋江客。
送冯侍御允中还郴·其一
作者：边贡
朝代：明

离馆背寒塘，霜清野菊芳。美人千里去，明日是重阳。
送冯侍御允中还郴·其二
作者：边贡
朝代：明

骢马逝骎骎，苍林荫长陌。怜君楚云外，独作秋江客。
送冯有孚归琼州省觐兼拜扫先垄却赴江州监税
作者：边贡
朝代：明

北风吹浪拥仙槎，行尽区寰到海涯。万里飞龙天上阙，五年归雁梦中家。琼枝翠结秋坟草，铁树香生夜宴花。回首浔阳旌节地，不同司马听琵琶。
送刘博之参政南阳二首
作者：边贡
朝代：明

蓟北才能会，声华早见收。道高传吏部，诗好入随州。别宴当梅雨，官程过麦秋。江湖忧正切，休上望京楼。津桥南渡头，落日片帆收。冠盖新方岳，河山古豫州。树深燕市晚，云冷爵台秋。两地分千里，怀人各倚楼。
送刘博之参政南阳二首·其一
作者：边贡
朝代：明

蓟北才能会，声华早见收。道高传吏部，诗好入随州。别宴当梅雨，官程过麦秋。江湖忧正切，休上望京楼。
送刘博之参政南阳二首·其二
作者：边贡
朝代：明

津桥南渡头，落日片帆收。冠盖新方岳，河山古豫州。树深燕市晚，云冷爵台秋。两地分千里，怀人各倚楼。
送刘希尹入高邑省亲
作者：边贡
朝代：明

朝夕梦亲颜，驱车西出关。青云深魏阙，白日照恒山。麦秀城池古，人居井邑閒。秋风扇枕暇，璧水迟君还。
送刘文振宰驿华山兼寄汝公太守
作者：边贡
朝代：明

我抱游秦志，君今先我行。一杯同出廓，千里独含情。雨入新丰晚，云移少华晴。寄言桑郡守，天子近知名。
送刘氏叔侄赴举
作者：边贡
朝代：明

双马饮溪流，溪边雨乍收。方趋棘围战，不比竹林游。礼学传三世，家声动九州。太行山上月，几日桂花秋。
送刘约中之金陵
作者：边贡
朝代：明

君到石城边，应看石城树。树杪百尺台，是侬行乐处。
送刘约中之金陵
作者：边贡
朝代：明

自君之出矣，途长梦亦遥。南风何日起，吹转木兰桡。自君之出矣，长望石头山。山高望不极，目送碧云还。君到石城边，应看石城树。树杪百尺台，是侬行乐处。
送刘继志下第东还
作者：边贡
朝代：明

几宵灯火醉眠迟，回首孤帆隔梦思。鲸海浪寒愁晚泊，凤城花老怨春枝。科名会许魁三甲，人物真谁记一时。碧草江亭东郭路，不堪重写赠行诗。
送别
作者：边贡
朝代：明

偶将棋会作离筵，翠竹红梅雪后天。客抱秖知寻胜槩，官阶何必论遥迁。极知东道心相狎，颇爱西邻地自偏。深谢曲池看不厌，小山尊俎兴无边。与君曾醉仲宣楼，短句长歌箧里收。清宴偶同吴苑夕，碧云犹似楚江秋。乾坤华发年年改，岐路青山处处幽。君入帝乡归合早，老夫行矣狎浮丘。雁去曾教达我书，逢君恰值雁来初。官崇自畏云霄近，一懒人疑案牍疏。对月有诗怀李白，感时多病恨相如。年来行路真非易，岸有豺狼水鳄鱼。
送别·其一
作者：边贡
朝代：明

偶将棋会作离筵，翠竹红梅雪后天。客抱秖知寻胜槩，官阶何必论遥迁。极知东道心相狎，颇爱西邻地自偏。深谢曲池看不厌，小山尊俎兴无边。
送别·其三
作者：边贡
朝代：明

雁去曾教达我书，逢君恰值雁来初。官崇自畏云霄近，一懒人疑案牍疏。对月有诗怀李白，感时多病恨相如。年来行路真非易，岸有豺狼水鳄鱼。
送别·其二
作者：边贡
朝代：明

与君曾醉仲宣楼，短句长歌箧里收。清宴偶同吴苑夕，碧云犹似楚江秋。乾坤华发年年改，岐路青山处处幽。君入帝乡归合早，老夫行矣狎浮丘。
送别台峰
作者：边贡
朝代：明

皎皎中庭月，照此离客颜。月沈会有升，客去何当还。采采园中瓜，袅袅不可攀。草木本无知，枝蔓相钩环。如何宦游子，岐路长间关。散如蓬逐风，聚如云在山。聚散本莫期，毋嗟涕潺潺。
送别白楼先生次郭司业韵
作者：边贡
朝代：明

晓骑传中旨，春曹陟上卿。乐推吴季札，经许郑康成。车马秋江出，乡邦昼锦行。论交袜始结，惜别盖初倾。拜手双龙阙，承恩五凤城。御阶听曳履，枢密待持衡。制作登三殿，声华振八瀛。新班岱岳重，旧寺雪山轻。古貌看常健，冰衔列自清。英英伯夷志，垂白转精明。
送别菊泉胡子
作者：边贡
朝代：明

寒声下木杪，送子一酸辛。白日川原净，高秋鼓角振。来看南苑雪，归忆上都春。懒听阳乌发，嗷嗷青石闉。
送匡敬夫按贵州
作者：边贡
朝代：明

岁晚神京别，何时到鬼方。雪迷山驿冷，云接海关长。去住新骢马，封题旧皂囊。遥怀征战地，几处有耕桑。
送华山人归无锡联句次韵
作者：边贡
朝代：明

碧林斜日照归鞯，马上人如画里仙。江馆梦魂淮甸雨，水乡楼阁惠山泉。书成寄友重题字，诗到寻僧不问缘。闻说隐君生计好，五湖烟浪一渔船。
送华户曹
作者：边贡
朝代：明

万卷曾看秘阁书，两骖遥驾地曹车。才通国计人俱羡，名在词林众不如。潞水夕波明画幰，淮山春草映华裾。忘年却话论交晚，执手临岐思有馀。
送华文远
作者：边贡
朝代：明

早蝉鸣树头，归棹渡江秋。孝子祠重建，徵君传已修。泪痕双苧袖，身世一弓裘。不学龙门客，逢人说远游。
送县令代刘永宁作
作者：边贡
朝代：明

南邦有佳士，淳朴君子风。登朝十年馀，墨绶犹在躬。维昔治莆日，化与由也同。监司匪宣尼，谁哉赏其功。再命涖恒山，冰心晚弥笃。予惭旧令尹，有政不可告。驱车蓟门外，把酒燕台曲。大道坦且直，一试千里足。
送友
作者：边贡
朝代：明

十里黄冈道，萋萋露草繁。青骊将客子，白日过乡园。水国春先到，云程凤独骞。行看鲁儒化，流泽被元元。
送史少参
作者：边贡
朝代：明

天阙新恩五月优，地曹清望十年收。骐驎不受奚官锁，梁栋元须匠氏求。巫峡暮云通远梦，蜀江秋浪惬豪游。锦官城外祠堂下，应采蘋花荐武侯。
送史徵贤司训抚宁
作者：边贡
朝代：明

客车秋晚过渔阳，山海关前开讲堂。贾谊献书心耿耿，郑虔去国鬓苍苍。盘中苜蓿明朝日，池上芙蓉冷夜霜。闻说此乡多俊彦，应传衣钵到门墙。
送同年少宰汪閒斋考绩北上
作者：边贡
朝代：明

凤阙开晴霞，龙楼啼曙鸦。春风上春月，吹满上林花。上林花色明如绣，亚相考功新入奏。遥从花外驻公车，更向花间听禁漏。禁漏丁丁杂佩环，朱衣玉貌动宸颜。铨司藻鉴悬秋水，宪府威名重泰山。廊庙雍容需衮职，徵迎不用皇华敕。元知北斗近三台，早见东人歌九罭。都下旧游怀丙辰，回头二十九回春。看花借问当时侣，白发重逢今几人。
送后渠崔司成致仕归安阳
作者：边贡
朝代：明

卢龙山畔菊花明，一片归帆五两轻。风入暮林稀静叶，月明江雁带离声。尊前舞袖娱亲志，袖里封章报主情。六馆有人争诣阙，愿从天子乞阳城。
送吕二守西征二首
作者：边贡
朝代：明

六月戎船上逆流，书生弹铗取封侯。夜来羽檄江边过，闻说西戎破剑州。巫峡瞿塘十丈波，大宁盐井火云多。贼巢散满空山里，旧日居民有几何。
送吕二守西征二首·其一
作者：边贡
朝代：明

六月戎船上逆流，书生弹铗取封侯。夜来羽檄江边过，闻说西戎破剑州。
送吕二守西征二首·其二
作者：边贡
朝代：明

巫峡瞿塘十丈波，大宁盐井火云多。贼巢散满空山里，旧日居民有几何。
送吴学正之留都武学
作者：边贡
朝代：明

振铎敷文教，迁阶得武庠。讲筵环胄子，官舍接宫墙。树隐台城古，江连石埭长。相期共临眺，嘉候及重阳。
送吴少参懋贞梨云轩赋
作者：边贡
朝代：明

离宴逍遥不出城，梵堂灯火坐冬晴。风围玉兔寒生晕，水咽铜龙夜有声。两月锁闱惭晚步，十年词苑托高情。相思莫便寻瑶草，汉曲春回杜若生。
送吴白楼
作者：边贡
朝代：明

清风亭上春风座，两月刚随杖屦游。岂谓除书下南国，遂教行色近中秋。三朝礼乐归清庙，一代词华仰白楼。珍重汉皇前席意，故乡山水莫淹留。
送周公度下第
作者：边贡
朝代：明

征驾严晓装，行行及春阳。离心旷幽邈，如彼江路长。江路长，云漠漠。东楼欢笑一回首，十载高情镇如昨。先生负奇气，胸次何磊落。平生自许梁栋材，国门未筑黄金台。敝裘长剑惨无色，可怜五上空归来。空归来，勿凄楚。君不见齐无盐，今日椒房贵，昨日采桑女。又不见，商傅说，朝辞版筑暮霖雨。人生穷达会有时，世间俗子安得知。
送周判官
作者：边贡
朝代：明

一官成晚岁，共惜子云才。驱马国门路，北风声正哀。山形横塞起，边色映空来。感慨登临处，残阳照古台。
送周司业祭扫还临海二首
作者：边贡
朝代：明

客梦惊霜露，乡程入渺冥。地连霞峤赤，天接海门青。涧藻充新鼎，碑苔蚀旧铭。秋墟满狐兔，何处筑思亭。赤阑桥上路，千载一青衫。家说编修里，人惊乐正衔。听泉过万竹，看月步双岩。寂寞成均地，春风早挂帆。
送周司业祭扫还临海二首·其一
作者：边贡
朝代：明

客梦惊霜露，乡程入渺冥。地连霞峤赤，天接海门青。涧藻充新鼎，碑苔蚀旧铭。秋墟满狐兔，何处筑思亭。
送周司业祭扫还临海二首·其二
作者：边贡
朝代：明

赤阑桥上路，千载一青衫。家说编修里，人惊乐正衔。听泉过万竹，看月步双岩。寂寞成均地，春风早挂帆。
送唐京兆送母还邵阳
作者：边贡
朝代：明

奉诏还将母，南归乐未涯。日明吴苑树，风引邵陵槎。万里遥瞻阙，三湘近接家。望滩怀孔雀，临洞识桃花。寿祝青山永，书传碧海遐。赵张前史艳，曾闵后人誇。去值桑蚕老，迎看竹马斜。却怜春别苦，飞絮满江沙。
送唐仁夫
作者：边贡
朝代：明

象阙指龙洲，天南海北头。岛夷随使节，山鬼避行舟。墓采秋蘋奠，乡看昼锦游。归期定何日，瑶草思悠悠。
送唐应韶改顺天府丞
作者：边贡
朝代：明

两京京兆俱畿辅，南接三吴北控燕。闻报共欣迁转地，祖行兼得艳阳天。凤台青草春烟里，龙陛红云晓日前。最是都人识桓典，向来骏马故翩翩。
送孙志同经略居庸二首
作者：边贡
朝代：明

宝剑青骢马，秋高出塞行。田公新受律，武子旧传兵。鼓角边云惨，旌旗海日明。穹庐莫南徙，中国有长城。马出燕关道，人如定远侯。眼空沙漠气，心系庙堂忧。绝塞苍烟暮，荒山白草秋。军都城下过，怀古一登楼。
送孙志同经略居庸二首·其一
作者：边贡
朝代：明

宝剑青骢马，秋高出塞行。田公新受律，武子旧传兵。鼓角边云惨，旌旗海日明。穹庐莫南徙，中国有长城。
送孙志同经略居庸二首·其二
作者：边贡
朝代：明

马出燕关道，人如定远侯。眼空沙漠气，心系庙堂忧。绝塞苍烟暮，荒山白草秋。军都城下过，怀古一登楼。
送客
作者：边贡
朝代：明

怪尔湖南使，风江晚系舟。遥经十载别，刚得寸时留。素月明寒浦，苍山隐暮流。水鸥嗟未及，双泛寡离忧。
送客
作者：边贡
朝代：明

知君意不浅，近送独绸缪。文字真吾契，河山且故州。水云虚映日，风树碧含秋。岳顶传诗在，谁将片石流。
送客
作者：边贡
朝代：明

舟横断岸日斜，雁度空山落霞。欲采芙蓉赠远，秋江何处天涯。
送客四首
作者：边贡
朝代：明

相思若连环，宛转不可绝。那知汴上逢，却是关西别。梁苑送君处，温风吹客衣。盈盈春暮感，不为落红稀。故人满秦陇，为寄一言拜。问我今若何，病多慵束带。日照昆明水，云开少华峰。梦魂登览处，白发倚青松。
送客四首·其一
作者：边贡
朝代：明

相思若连环，宛转不可绝。那知汴上逢，却是关西别。
送客四首·其三
作者：边贡
朝代：明

故人满秦陇，为寄一言拜。问我今若何，病多慵束带。
送客四首·其二
作者：边贡
朝代：明

梁苑送君处，温风吹客衣。盈盈春暮感，不为落红稀。
送客四首·其四
作者：边贡
朝代：明

日照昆明水，云开少华峰。梦魂登览处，白发倚青松。
送客登楼
作者：边贡
朝代：明

名楼遥对远山开，不是寻常避暑来。座上风流浑笑语，城中幽胜几池台。鸣蜩嘒嘒还青柳，返照盈盈且绿苔。共说庙堂虚席待，别筵休惜共深杯。上客离筵未易开，请期先上假山来。林收宿雨回芳苑，水抱晴云映古台。雅望即须归紫阁，行踪聊尔寄荒苔。舟中好著千秋鉴，一献君王万寿杯。
送客登楼·其一
作者：边贡
朝代：明

名楼遥对远山开，不是寻常避暑来。座上风流浑笑语，城中幽胜几池台。鸣蜩嘒嘒还青柳，返照盈盈且绿苔。共说庙堂虚席待，别筵休惜共深杯。
送客登楼·其二
作者：边贡
朝代：明

上客离筵未易开，请期先上假山来。林收宿雨回芳苑，水抱晴云映古台。雅望即须归紫阁，行踪聊尔寄荒苔。舟中好著千秋鉴，一献君王万寿杯。
送少傅刘先生祭扫归钧阳
作者：边贡
朝代：明

夕霖清上郊，朝日丽层汉。倾都车马出，载路行人看。元宰辞掖庭，翱翔下东观。东观逶迤复道长，凉风飘转赐衣香。天曹旧识尚书履，秘阁新加学士章。秘阁天曹俱要路，一代人才真有数。御史中丞次第迁，总戎司马从容步。谔谔危言震百僚，岩岩师表重三朝。启心不负天王托，破胆犹闻北敌谣。昼锦归来故乡县，宋台梁馆经行遍。帑锡从教父老分，上珍独向丘园荐。三秋霜露石麟寒，四世封章帝泽宽。休对青山赋招隐，早看黄诏促回鞍。
送幸庵
作者：边贡
朝代：明

劲节清风壮此行，三秦归路及秋晴。摩云岭暗朱旗绕，控虏城高玉剑横。中使远寻裴相宅，外夷时问令公名。水边林下经行地，笑对黄花赋濯缨。
送康状元乃叔上舍生还武功
作者：边贡
朝代：明

武功山路渺，西去雪巉巉。里布儒生服，邮车使者衔。上堂修典册，登陇拜松杉。记取龙头事，乡人问阿咸。
送张仲齐侍御还京二首
作者：边贡
朝代：明

上国埋轮后，东山揽辔初。世方惊豸角，吾已识龙颅。古柏凌苍汉，清冰照玉壶。千秋桓典驾，驱逐有人无。绣斧明霜日，川原指顾中。才真堪作雨，名不愧观风。狡兔移山窟，玄狐隐棘丛。城隅一片石，他日比羊公。
送张仲齐侍御还京二首·其一
作者：边贡
朝代：明

上国埋轮后，东山揽辔初。世方惊豸角，吾已识龙颅。古柏凌苍汉，清冰照玉壶。千秋桓典驾，驱逐有人无。
送张仲齐侍御还京二首·其二
作者：边贡
朝代：明

绣斧明霜日，川原指顾中。才真堪作雨，名不愧观风。狡兔移山窟，玄狐隐棘丛。城隅一片石，他日比羊公。
送张元亮二首
作者：边贡
朝代：明

知君元在识君先，水国相逢亦偶然。何日一尊还远别，暮云春树暗江天。冉冉游云覆短檐，霏霏寒霭度重帘。羁怀正苦逢春别，行李何妨入夜淹。
送张元亮二首·其一
作者：边贡
朝代：明

知君元在识君先，水国相逢亦偶然。何日一尊还远别，暮云春树暗江天。
送张元亮二首·其二
作者：边贡
朝代：明

冉冉游云覆短檐，霏霏寒霭度重帘。羁怀正苦逢春别，行李何妨入夜淹。
送张原载黄门弟授职还乡二首
作者：边贡
朝代：明

病入烟霞十载深，出山何意转相侵。公车晚结萧郎绶，药裹春消季子金。池草梦回传好句，畹兰歌罢起遥心。西堂别酒还今夕，涓滴无烦报浅斟。昽昽江旭散林鸦，袅袅江风捲岸沙。燕郭晚春归处路，楚山明月到时家。仙游自说投竿好，吏隐谁怜去国赊。它夜陟冈应有梦，紫堂青琐隔天涯。
送张原载黄门弟授职还乡二首·其一
作者：边贡
朝代：明

病入烟霞十载深，出山何意转相侵。公车晚结萧郎绶，药裹春消季子金。池草梦回传好句，畹兰歌罢起遥心。西堂别酒还今夕，涓滴无烦报浅斟。
送张原载黄门弟授职还乡二首·其二
作者：边贡
朝代：明

昽昽江旭散林鸦，袅袅江风捲岸沙。燕郭晚春归处路，楚山明月到时家。仙游自说投竿好，吏隐谁怜去国赊。它夜陟冈应有梦，紫堂青琐隔天涯。
送张广汉中丞观军留都二首
作者：边贡
朝代：明

闻说狼山下，江波带血流。中原初息战，诸将各封侯。草绿西兴渡，云生北固楼。经过吊陈迹，春日暂停舟。二月金陵道，中丞拥节还。日光摇组甲，春色映江关。国壮军容整，时平武略閒。坐看龙虎气，长绕凤凰山。
送张广汉中丞观军留都二首·其一
作者：边贡
朝代：明

闻说狼山下，江波带血流。中原初息战，诸将各封侯。草绿西兴渡，云生北固楼。经过吊陈迹，春日暂停舟。
送张广汉中丞观军留都二首·其二
作者：边贡
朝代：明

二月金陵道，中丞拥节还。日光摇组甲，春色映江关。国壮军容整，时平武略閒。坐看龙虎气，长绕凤凰山。
送张本贞赴常熟尉
作者：边贡
朝代：明

瓜步秋风晓放船，岸头人说是登仙。官居地接三江口，国士名收十载前。行县每将玄鹤伴，散衙时对古松眠。凭君为报钱工部，寄我东湖缩项鳊。
送张萧山致政
作者：边贡
朝代：明

拂衣归卧碧山岑，白发萧萧欲满簪。居卜剡溪明主惠，望迷燕树老臣心。层云鸟度江城远，五月花香水阁深。感慨临风一长啸，漫云鸾鹤送馀音。
送张进士孔昭赴南刑部
作者：边贡
朝代：明

春风扬子渡，江上雪初消。草色连三月，山名记六朝。白云官舍近，红日帝乡遥。欲寄西来信，秦淮有落潮。
送徐德章乃翁
作者：边贡
朝代：明

春看燕市花，秋返晋陵槎。水树侵沙阔，江云隐驿斜。梦依南国近，书寄北关赊。坐惜薇郎苦，遥心附海霞。
送徐德章兼寄杭世卿吏部
作者：边贡
朝代：明

迢递延陵路，新乘使者车。国风收外史，庙号布中书。海色宵征里，薇花午梦馀。相逢杭吏部，归楫问何如。
送施克和
作者：边贡
朝代：明

楼敞壁灯悬，归心夜不眠。袖中怀楚玉，江口泛吴船。兴寄风人外，名收国士前。秋来消息好，知向鹿鸣传。
送景前溪司业葬
作者：边贡
朝代：明

凤西冈头飞素旌，凤西冈下起新茔。空馀二水三山色，不尽千秋万古情。国士苦难逢贾谊，馆人犹自说阳城。苍凉雪日松阡午，肠断孤猿袅袅声。
送曹元孝监河之徐州二首
作者：边贡
朝代：明

水部移舟楫，临津问所须。离心汉宫柳，幽梦楚垓芜。雁迥云重覆，花寒地一隅。吟诗坐东阁，谁与鉴冰壶。石閤延春望，洪舠送酒须。断蛇荒泽徙，戏马旧台芜。碧树通江徼，苍烟接海隅。三山不可见，休更问蓬壶。
送曹元孝监河之徐州二首·其一
作者：边贡
朝代：明

水部移舟楫，临津问所须。离心汉宫柳，幽梦楚垓芜。雁迥云重覆，花寒地一隅。吟诗坐东阁，谁与鉴冰壶。
送曹元孝监河之徐州二首·其二
作者：边贡
朝代：明

石閤延春望，洪舠送酒须。断蛇荒泽徙，戏马旧台芜。碧树通江徼，苍烟接海隅。三山不可见，休更问蓬壶。
送曹水部
作者：边贡
朝代：明

天涯离袂惜秋分，客枕无端别梦勤。尊酒一宵同听雨，扁舟何处独看云。莺花日远旗亭树，鱼菜春香水国芹。南北相望四千里，出门回首是思君。君从北部入南台，我别南曹向北来。华馆漫为迁转地，法垣深倚激扬才。峰峦过雪青青出，桃李逢春宛宛开。公暇有诗堪写兴，后湖新水正如苔。
送曹水部·其一
作者：边贡
朝代：明

天涯离袂惜秋分，客枕无端别梦勤。尊酒一宵同听雨，扁舟何处独看云。莺花日远旗亭树，鱼菜春香水国芹。南北相望四千里，出门回首是思君。
送曹水部·其二
作者：边贡
朝代：明

君从北部入南台，我别南曹向北来。华馆漫为迁转地，法垣深倚激扬才。峰峦过雪青青出，桃李逢春宛宛开。公暇有诗堪写兴，后湖新水正如苔。
送曾世亨兵备赴蜀
作者：边贡
朝代：明

九秋三峡道，万里一舟孤。夜渡剑门月，波光摇湛卢。诗论青冢恨，恩返绿林逋。岁晚东来使，梅花肯寄无。
送曾世亭兵备赴蜀
作者：边贡
朝代：明

闻道霜台使，亲承岳牧恩。山川增气色，草木藉生存。拂暑辞东郡，先秋过楚门。江皋有芳杜，作意待王孙。
送朱文表
作者：边贡
朝代：明

关河积雨晴，千里一舟行。庾廪司农计，山川故国情。古碑寻盻子，芳草识聊城。想见登临处，遥心览八瀛。
送李佥宪维之北上
作者：边贡
朝代：明

桓典乘骢日，相如卧病春。伤心一杯酒，回首十年人。雪暗关山色，风飘驿路尘。郭西慵出饯，愁见柳条新。
送李司务思善二首
作者：边贡
朝代：明

可怪皇华使，相逢九日过。地偏秋雁少，天迥莫云多。北渚青帘舫，南山白玉珂。未能同一醉，离别思如何。苏门形胜地，往岁忆经过。书院青山近，仙潭赤鲤多。月中攀古树，雪里并游珂。六载重携手，清尊柰尔何。
送李司务思善二首·其一
作者：边贡
朝代：明

可怪皇华使，相逢九日过。地偏秋雁少，天迥莫云多。北渚青帘舫，南山白玉珂。未能同一醉，离别思如何。
送李司务思善二首·其二
作者：边贡
朝代：明

苏门形胜地，往岁忆经过。书院青山近，仙潭赤鲤多。月中攀古树，雪里并游珂。六载重携手，清尊柰尔何。
送杨伯玉子南归
作者：边贡
朝代：明

孤舟风雨凉，江客下江乡。岁月吟边晚，烟霞梦里长。钓溪开藓石，书架拂芸香。霜落南垓冷，何人共采芳。
送杨希颜省墓还闻喜兼柬秦长史
作者：边贡
朝代：明

剑装喧鼓吹，春日过乡闾。梦绕松楸远，心伤雨露馀。里门妨跃马，宫锦焕飞鱼。若见秦淮海，应传寄别书。
送杨文绅司训玉田
作者：边贡
朝代：明

东郭渔阳路，南风几日程。客毡春草色，僧寺晚钟声。山认盘龙状，州传种玉名。关西旧衣钵，留取付诸生。
送杨晋叔少卿归省次韵
作者：边贡
朝代：明

佩声摇月晓烟昏，宝镪亲承玉陛恩。断杼春晖怀孟母，绕堤秋草送王孙。安平牒系古逾远，文敏风流今尚存。闽峤雪飞乡酒熟，十年心事与谁论。
送杨生
作者：边贡
朝代：明

相见十年外，相寻千里馀。青衿子老大，白发我何如。涕泪丘园草，风尘故旧书。别情那可忆，云月晓窗虚。
送杨纯夫
作者：边贡
朝代：明

天府通新籍，毗陵返故居。三春辞北阙，几日过南徐。岸柳阴阴接，汀花冉冉疏。江流日东下，何处觅双鱼。
送杨邃庵督马关西
作者：边贡
朝代：明

狼星扫天西戎来，飞勒叩关关夜开。当关空列貔虎士，伏枥不见麒麟材。朝战关头暮关下，疮痍大半徒行者。箭书入报宵旰忧，拊髀翻思大宛马。中丞主马朝命新，威霆动地惊故人。长城迢迢亘西北，万里可当公一身。秦苑草青秦水旨，鲁坰卫丘那足比。我公息马兼息民，民保田庐马生子。天燠在野寒在槽，马子日肥民不劳。三军校阅锦云乱，万蹄蹴踏沙场高。将军骑出诸羌遁，玉门烽静班超觐。我愿公归登上台，他日用贤如用骏。
送杭世恩水部分韵得花字
作者：边贡
朝代：明

城南飞盖早移家，河上层冰晚渡车。携鹤未须誇赵抃，载书聊复似张华。霜寒古戍闻边雁，日射平皋见海沙。绝爱水曹诗句好，不缘东阁看梅花。
送松月伍中丞致仕还松滋
作者：边贡
朝代：明

中丞乡土接荆州，门对青山俯碧流。名盛古来须勇退，兴高今去且閒游。寒松独偃陶潜径，皎月长随范蠡舟。匣剑酒酣休暂拔，斗间龙气正横秋。
送松溪司空致政东归
作者：边贡
朝代：明

故乡今日是真还，入里遥应喜动颜。岐路苦辛年岁里，庙堂勋业梦魂间。閒看瞑鸟投深树，静爱秋云卷碧山。传语绰然亭下柳，旧枝新叶许谁攀。
送林赞贤医士归临清四首
作者：边贡
朝代：明

送君泺源溪水滨，岸桃堤柳俱鲜新。黄鹂声中白日晚，又是乡园一度春。林花欲开春草生，村烟漠漠午鸡鸣。君行落魄似阮籍，休叹路歧纵复横。腊月驱车东郡来，元宵今始雪中回。临清城外成林杏，尽是州人为尔栽。鸡声喔喔宵近庭，出户忽闻春雨腥。西江高士别我去，日出烟消山更青。
送林赞贤医士归临清四首·其一
作者：边贡
朝代：明

送君泺源溪水滨，岸桃堤柳俱鲜新。黄鹂声中白日晚，又是乡园一度春。
送林赞贤医士归临清四首·其三
作者：边贡
朝代：明

腊月驱车东郡来，元宵今始雪中回。临清城外成林杏，尽是州人为尔栽。
送林赞贤医士归临清四首·其二
作者：边贡
朝代：明

林花欲开春草生，村烟漠漠午鸡鸣。君行落魄似阮籍，休叹路歧纵复横。
送林赞贤医士归临清四首·其四
作者：边贡
朝代：明

鸡声喔喔宵近庭，出户忽闻春雨腥。西江高士别我去，日出烟消山更青。
送梅轩蒋司徒致仕归湘源二首
作者：边贡
朝代：明

司徒才到古稀年，便著荷衣上钓船。随处燕游真自乐，此生名寿是双全。湘源旅梦青枫外，建业归心白雁前。留取送行车马数，后时收入画图传。奕奕家声远近知，士林谁不仰连枝。三台八座同升地，绿野青山独往时。草制即烦亲弟手，赐环真荷哲王私。江湖廊庙俱伤别，万里秋风两鬓丝。
送梅轩蒋司徒致仕归湘源二首·其一
作者：边贡
朝代：明

司徒才到古稀年，便著荷衣上钓船。随处燕游真自乐，此生名寿是双全。湘源旅梦青枫外，建业归心白雁前。留取送行车马数，后时收入画图传。
送梅轩蒋司徒致仕归湘源二首·其二
作者：边贡
朝代：明

奕奕家声远近知，士林谁不仰连枝。三台八座同升地，绿野青山独往时。草制即烦亲弟手，赐环真荷哲王私。江湖廊庙俱伤别，万里秋风两鬓丝。
送欹湖赴湖南提学
作者：边贡
朝代：明

征旗带落日，出门君已遥。层城不隔梦，夜度卢沟桥。卢沟桥边山簇簇，故人却在城南宿。谁令相见转多情，翻恨迟行不如速。江汉风烟迟早春，关山雨雪暗边尘。临岐莫动殊方感，予亦东西南北人。
送殷近夫谢病归寿张二首
作者：边贡
朝代：明

论交方恨晚，为别更匆匆。风雨深期阻，山川幽恨同。杏田淄水北，草阁汶阳东。乡路元相近，清宵有梦通。并居城下陌，经岁往来疏。薄宦惟多病，穷愁有著书。春山怀紫蕨，夕浦怅红蕖。去去仙踪渺，何人伴索居。
送殷近夫谢病归寿张二首·其一
作者：边贡
朝代：明

论交方恨晚，为别更匆匆。风雨深期阻，山川幽恨同。杏田淄水北，草阁汶阳东。乡路元相近，清宵有梦通。
送殷近夫谢病归寿张二首·其二
作者：边贡
朝代：明

并居城下陌，经岁往来疏。薄宦惟多病，穷愁有著书。春山怀紫蕨，夕浦怅红蕖。去去仙踪渺，何人伴索居。
送毛东塘侍御北还后怀寄八首
作者：边贡
朝代：明

汴上相逢一载馀，五云回首送轺车。河梁别意真堪画，行李萧萧几卷书。霜云千里朔风寒，豸锦貂裘独据鞍。大厦如今要梁栋，凭君归报得材难。夜来风雨晓来晴，万里无尘海岳清。白日共看骢马色，青天不负使君名。漫谈时事共伤神，白首丹心许国身。归觐正逢长至节，六阴行且见阳春。荣亲报国皆吾事，孝子忠臣只此心。闻说致身同养志，莫分朝市与山林。客窗风雨对寒灯，午夜怀人思不胜。梁苑宋台秋色里，也应回首忆同登。别来公署易黄昏，心曲凭谁与细论。宦海风波无定处，相逢何日对芳樽。梦回欹枕夜三更，烟树微茫隔卫城。独向屋梁惊落月，不堪还听雁来声。
送毛东塘侍御北还后怀寄八首·其一
作者：边贡
朝代：明

汴上相逢一载馀，五云回首送轺车。河梁别意真堪画，行李萧萧几卷书。
送毛东塘侍御北还后怀寄八首·其七
作者：边贡
朝代：明

别来公署易黄昏，心曲凭谁与细论。宦海风波无定处，相逢何日对芳樽。
送毛东塘侍御北还后怀寄八首·其三
作者：边贡
朝代：明

夜来风雨晓来晴，万里无尘海岳清。白日共看骢马色，青天不负使君名。
送毛东塘侍御北还后怀寄八首·其二
作者：边贡
朝代：明

霜云千里朔风寒，豸锦貂裘独据鞍。大厦如今要梁栋，凭君归报得材难。
送毛东塘侍御北还后怀寄八首·其五
作者：边贡
朝代：明

荣亲报国皆吾事，孝子忠臣只此心。闻说致身同养志，莫分朝市与山林。
送毛东塘侍御北还后怀寄八首·其八
作者：边贡
朝代：明

梦回欹枕夜三更，烟树微茫隔卫城。独向屋梁惊落月，不堪还听雁来声。
送毛东塘侍御北还后怀寄八首·其六
作者：边贡
朝代：明

客窗风雨对寒灯，午夜怀人思不胜。梁苑宋台秋色里，也应回首忆同登。
送毛东塘侍御北还后怀寄八首·其四
作者：边贡
朝代：明

漫谈时事共伤神，白首丹心许国身。归觐正逢长至节，六阴行且见阳春。
送汪少宰閒斋进贺北上
作者：边贡
朝代：明

皇居穆穆九关开，有客乘槎万里来。宫月夜明鳷鹊观，江云秋绕凤凰台。金鱼待漏还通籍，赤舄凌空不染苔。珍重麦丘三祝意，等閒休当祖筵杯。
送汪生下第还歙
作者：边贡
朝代：明

汴上春雩昔我从，江东秋试忽君逢。争期出榜先题姓，岂料承恩不在容。尘海浪踪归失马，雨楼乡思感鸣蛩。锦标夺取三年后，始信吾曾报士龙。
送汪监司子宿之江西
作者：边贡
朝代：明

彭蠡江山画不如，到时应及素秋初。千峰落日帆樯外，万井寒烟甲胄馀。琐闼星辰迎帝座，水乡甘旨近亲除。孝廉门第清无比，翻愧羊公壁有鱼。
送沈仁甫归省
作者：边贡
朝代：明

瓜洲渡，三江路。客子将母心，汤汤水东赴。水东赴，送客江上还。前年奉觞衣白鹭，今年奉觞衣白鹇。子阶日以崇，母心日以乐。乐在平反多，岂论官与爵。君不见汉家京兆隽不疑，母子声名天下知。
送沈仁甫归省二章
作者：边贡
朝代：明

瞻夕临广郊，欢宴良须臾。之子驾言返，高登郁踟躇。不惜形影阔，所悲岁月踰。三江旷绵邈，悠悠限东隅。征途慎所须，愿保千金躯。品服耀有辉，班裳以裼之。桑梓诚可恋，道路安足辞。馨羞洁甘旨，爰以隆孝思。徘徊膝下欢，婉娈及良时。修龄欲有祝，永与南山期。
送沈仁甫归省二章·其一
作者：边贡
朝代：明

瞻夕临广郊，欢宴良须臾。之子驾言返，高登郁踟躇。不惜形影阔，所悲岁月踰。三江旷绵邈，悠悠限东隅。征途慎所须，愿保千金躯。
送沈仁甫归省二章·其二
作者：边贡
朝代：明

品服耀有辉，班裳以裼之。桑梓诚可恋，道路安足辞。馨羞洁甘旨，爰以隆孝思。徘徊膝下欢，婉娈及良时。修龄欲有祝，永与南山期。
送沈玄斋考绩北上
作者：边贡
朝代：明

扬子江头春雨晴，春卿春日觐春明。上台星斗三年别，南国山川万里情。金奏秖须归颂雅，玉衡差可配寅清。还朝有疏应亲达，见说天王识履声。
送滦江王大理北上
作者：边贡
朝代：明

秦官廷尉汉中丞，抚镇平反两地称。范老威名留紫塞，于公阴德在金陵。高怀迥对三山月，苦节清悬万壑冰。入奏共知归政府，远人离抱独难胜。
送潘伯振守汉中三首
作者：边贡
朝代：明

石栈凌云鸟路赊，汉中城府枕三巴。风林落叶猿声满，那得行人不忆家。白马河边春日晴，黄牛山下百花明。家家耒耜居民出，太守来时亲课耕。金城户曹张凤翔，埋玉空山宿草长。天上故人驱五马，经过流涕问孤孀。
送潘伯振守汉中三首·其一
作者：边贡
朝代：明

石栈凌云鸟路赊，汉中城府枕三巴。风林落叶猿声满，那得行人不忆家。
送潘伯振守汉中三首·其三
作者：边贡
朝代：明

金城户曹张凤翔，埋玉空山宿草长。天上故人驱五马，经过流涕问孤孀。
送潘伯振守汉中三首·其二
作者：边贡
朝代：明

白马河边春日晴，黄牛山下百花明。家家耒耜居民出，太守来时亲课耕。
送王内使敬夫归省
作者：边贡
朝代：明

归骖慕乡土，欲止不可能。朝发华阴祠，日夕过灞陵。风林散轻雨，山店明春灯。忽忆旧时路，别来如更增。蟏蛸缀檐牙，游子行到家。邻里登墙头，顾望纷且哗。堂前列车马，堂上生光华。何以为亲寿，宫衣明绣花。草堂近终南，采兰日往来。兄弟各相勉，行歌咏南陔。亲心日以悦，亲颜日以开。閒时语家庆，笑指庭中槐。春潭水烟青，春岸杏花赤。宛转沙上径，依依记行迹。濯缨清浅流，还坐旧苔石。鸥鹭了不惊，遥应识归客。春分酒初熟，香满青门店。匹马随双童，穿林复经堑。夜窗清梦里，花笔生彩焰。好是南山灵，相寻索诗欠。我思何所在，乃在樊川沚。斜月照虚梁，微风动芳芷。悠悠抱沈念，脉脉感前喜。尺练难重持，春冰限双鲤。君陂水多鱼，我湖山有鹊。一飞与一潜，各自相娱乐。同游京辇下，十载镇如昨。昨夜问君行，朝来宦情薄。君才比天马，高躅不可蹈。我心寔亡羊，多岐赖君导。关山一为别，轮轸何时到。感激木瓜篇，琼琚愧相报。枕书卧南窗，月黑灯不明。遥夜无近梦，深交有遐情。鸣琴写幽怀，调苦弦亦清。曲罢不成寝，高林啼曙莺。秣马西送君，行行古城阴。长亭短亭路，千里万里心。春绿变山草，连连冈与岑。归林渺烟光，彷佛闻车音。
送王分司因过白塔寺饮
作者：边贡
朝代：明

九日登高兴，三秋怅别情。重携一尊酒，此地共君倾。塔涌浮云暗，山衔落日明。还将红树色，遥送海东行。
送王叔武使河南便道省觐二首
作者：边贡
朝代：明

黄河三尺雪，冰厚不可解。使君白马来，青云见风采。萧萧梁园竹，秀色遥相待。邹生与枚叟，借问今安在。日暮登吹台，含情向千载。奕奕明农堂，脩楣耀晴彩。堂前春草绿，堂上春云叆。游子日下还，宫衣试新綵。夕膳饪鲜鳞，晨羞荐芳？。何以祝亲寿，如山复如海。
送王叔武使河南便道省觐二首·其一
作者：边贡
朝代：明

黄河三尺雪，冰厚不可解。使君白马来，青云见风采。萧萧梁园竹，秀色遥相待。邹生与枚叟，借问今安在。日暮登吹台，含情向千载。
送王叔武使河南便道省觐二首·其二
作者：边贡
朝代：明

奕奕明农堂，脩楣耀晴彩。堂前春草绿，堂上春云叆。游子日下还，宫衣试新綵。夕膳饪鲜鳞，晨羞荐芳？。何以祝亲寿，如山复如海。
送王叔武使河南便道省觐二首·其二
作者：边贡
朝代：明
体裁：古风

奕奕明农堂，脩楣耀晴彩。堂前春草绿，堂上春云叆。游子日下还，宫衣试新綵。夕膳饪鲜鳞，晨羞荐芳�。何以祝亲寿，如山复如海。
送王君宠主潼津驿
作者：边贡
朝代：明

潼津佳胜地，驿舍近潼关。立马看河水，开窗对华山。客怀登览际，官守送迎间。倘见三秦友，传予鬓已斑。
送王子兵备江西二首
作者：边贡
朝代：明

旧隐辞函谷，新章出汉闱。碧山留岂得，芳草怨相违。简拔皇心注，升沉士论归。传闻拜恩日，犹著赏功衣。盖拂匡庐过，帆飞蠡泽深。三秋持斧日，万里渡江心。虎豹潜移窟，牛羊广出林。秪应台柏下，端坐听鸣禽。
送王子兵备江西二首·其一
作者：边贡
朝代：明

旧隐辞函谷，新章出汉闱。碧山留岂得，芳草怨相违。简拔皇心注，升沉士论归。传闻拜恩日，犹著赏功衣。
送王子兵备江西二首·其二
作者：边贡
朝代：明

盖拂匡庐过，帆飞蠡泽深。三秋持斧日，万里渡江心。虎豹潜移窟，牛羊广出林。秪应台柏下，端坐听鸣禽。
送王廷珍分教东明
作者：边贡
朝代：明

春日东明去，西斋教铎分。毡随郑老座，经授伏生文。水暖鱼腾藻，泥融燕啄芹。有怀如我及，看雨赋停云。
送王景旸长史还周府
作者：边贡
朝代：明

驷马薰风里，中州路不赊。雨深梁苑竹，春老汴宫花。亲榻分羹美，玉筵设醴嘉。五云回首地，不似贾长沙。
送王本一如辽阳
作者：边贡
朝代：明

送君无奈别情何，五日生朝客里过。心逐悬旌离汉徼，梦随春柳渡辽河。重关复岭狼烟接，暮雨朝云海气多。应有大篇吟出塞，不须停马问干戈。
送王滦江
作者：边贡
朝代：明

向来青琐陪双入，此日乌台羡独行。三品峻阶都执法，十年知己老门生。烟开灞岸春先到，日照齐山雪正晴。朝下却愁心不醉，郭门杨柳曙啼莺。
送王滦江
作者：边贡
朝代：明

灯火虚堂绾梦思，月明乌鹊绕栖枝。真愁远道无书札，不信残冬有别离。江甸綵舟迎早燕，关山骢马恋芳岐。情多未有琼瑶赠，醉折风梅傍雪篱。
送王演之二首
作者：边贡
朝代：明

送远临河涘，苍苍夕景微。云山望不极，书札到应稀。碛暗风沙起，春长旅雁归。秦关百二阻，何处换征衣。驱车度宛洛，归路及春深。杳杳还家梦，悠悠去国心。青山临古渡，白日下丰林。憔悴逢渔父，应为泽畔吟。
送王演之二首·其一
作者：边贡
朝代：明

送远临河涘，苍苍夕景微。云山望不极，书札到应稀。碛暗风沙起，春长旅雁归。秦关百二阻，何处换征衣。
送王演之二首·其二
作者：边贡
朝代：明

驱车度宛洛，归路及春深。杳杳还家梦，悠悠去国心。青山临古渡，白日下丰林。憔悴逢渔父，应为泽畔吟。
送王盛
作者：边贡
朝代：明

朝辞双阙下，暮抵三河宿。古戍早鸿稀，荒城寒草绿。上官山吏拜，行县村童逐。冉冉松间亭，何人伴幽独。
送王秉衡归省
作者：边贡
朝代：明

津树隐春艭，林花集暮江。天涯归客远，堂上老亲双。捧日心常切，看云梦未降。閒来书谏草，谁与坐山窗。
送王载卿
作者：边贡
朝代：明

万里云霄使，三秋泽国船。冰霜消岭瘴，旌盖丽江烟。国赋徵求里，民风奏记前。独怜诗社冷，一别又经年。
送盛医官归吴中
作者：边贡
朝代：明

昔我游东吴，访君阊门郭，石井泉边晚开酌。兴来同上春雨亭，醉里不知江月落。扁舟一为别，几见薜萝春。我绾曲台绶，君垂钓台纶。震泽霜波愁外渺，虎丘云树梦中亲。四年不得一书札，只问江头来往人。昨朝觌面凤池曲，鹤骨棱棱犹在目。料君应恐惊世人，角带乌巾强随俗。世人久知吴下名，喧传卢扁今再生。药丸到处衽席起，大门小户争扳迎。东楼一夜乡心发，忽著荷衣向人别。憎君归计何太忙，水上风烟触炎热。玉芝瑶草满山家，住日应多来日赊。愿留丹诀与知己，晚岁相寻凌紫霞。
送省庵刘太守赴铜仁次韵
作者：边贡
朝代：明

万里南临瘴海春，倦游心事苦吟身。舟中翠羽移家远，枕上红云梦阙频。津吏挟书随露冕，洞猺抛弩拜行尘。花开花落年年事，莫问玄都观里人。
送矩庵中丞
作者：边贡
朝代：明

荆楚连年旱，今冬雨雪频。膏融厚土彻，绿迸早禾新。烽火千山息，讴歌万室春。中丞调燮手，争道捷如神。
送秦国重郡博
作者：边贡
朝代：明

涿鹿山前问涿州，华阳台下水悠悠。名高北斗传新教，思入东吴感旧游。三馆月明坛杏晚，两阶云影市槐秋。汉家儒术称杨震，闻说登朝已白头。
送秦文学之安仁
作者：边贡
朝代：明

三载京华几胜游，雨中萧寺月中洲。天空鸿雁影初歇，水冷芙蓉香不流。琴到伯牙堪屈指，句逢东野合低头。无端忽向江潭去，短棹孤篷万里秋。
送秦用中文学
作者：边贡
朝代：明

玉真台下三间屋，屋后有松前有竹。广文先生双鬓秃，长对青藜夜深读。有时不巾亦不服，独跨瘦驴携短仆。五老峰前看秋瀑，有时芒鞋步江澳。月落诗成江鬼哭，石底流泉手亲掬。归来煮茗窗下宿，清梦蘧蘧谢粱肉。鸟声堕枕猿挂木，红日三竿睡初熟。食罢晓盘歌苜蓿，为剪溪云封尺牍，长安故人劳远目。
送秦用中邑博得盐字
作者：边贡
朝代：明

残溜滴崇檐，离杯雨夜添。儒官归郑老，诗客去高蟾。调发囊琴古，光涵匣剑铦。昔贤身未达，多少在鱼盐。
送章太守朝觐
作者：边贡
朝代：明

十载乡山路不平，年来吾亦羡吾生。春回麦陇见鹰化，月出花田无犬惊。湖上野夫真浪迹，济南良守合垂名。古亭相别恋携手，日暮风烟含远情。
送章太守朝觐如京师次邹先生韵
作者：边贡
朝代：明

北斗离离接上台，帝京人说是蓬莱。云门乐奏千秋引，竹叶春生万寿杯。虎节暂随鸣佩入，熊轓应载赐金来。汉家公辅多循吏，谁道公无汲黯才。
送罗尹赴博罗司成冰玉公之后也
作者：边贡
朝代：明

海国逍遥野兴深，罗浮山下坐鸣琴。看云细和东坡句，捧日常悬北阙心。三合树高应蔽芾，六如亭在且登临。西江冰玉家声远，侧耳南风听好音。
送翟给事廷献册封周世子还朝兼赴昌邑省觐三首
作者：边贡
朝代：明

册命临中土，恩华接上台。雪明朱閤丽，风引翠帘开。汉使鸣环入，王孙露冕来。星槎曙袅袅，欣傍早春回。登高逢岁晚，把酒怅多违。塔日霜逾静，岩花雪且肥。家从东海过，天向北辰归。可道亲心悦，宫袍是舞衣。谏客刘栖楚，词人陆务观。舌存应不虑，盟在可须寒。赋颂名天下，封章草夜阑。稿成须寄我，归向鲁门看。
送翟给事廷献册封周世子还朝兼赴昌邑省觐三首·其一
作者：边贡
朝代：明

册命临中土，恩华接上台。雪明朱閤丽，风引翠帘开。汉使鸣环入，王孙露冕来。星槎曙袅袅，欣傍早春回。
送翟给事廷献册封周世子还朝兼赴昌邑省觐三首·其三
作者：边贡
朝代：明

谏客刘栖楚，词人陆务观。舌存应不虑，盟在可须寒。赋颂名天下，封章草夜阑。稿成须寄我，归向鲁门看。
送翟给事廷献册封周世子还朝兼赴昌邑省觐三首·其二
作者：边贡
朝代：明

登高逢岁晚，把酒怅多违。塔日霜逾静，岩花雪且肥。家从东海过，天向北辰归。可道亲心悦，宫袍是舞衣。
送胡中丞伯珩进贺上尊号表如京
作者：边贡
朝代：明

羽旗芝盖拂云长，凤匦龙函入帝乡。星近紫垣归执法，日明丹扆坐垂裳。元年继统天无外，大孝尊亲国有章。朝下九衢人辟易，尚看骢马识威光。
送苏通判四首
作者：边贡
朝代：明

天涯相见地曹郎，郡阁清尊夜语长。休向灯前易成别，江头春水正茫茫。曾并长安逐马蹄，谪居同过楚云西。他年纵有看花句，休向玄都观里题。去岁秋风别省闱，木樨花落雨霏霏。那知此日江陵郡，春草连天送客归。春风江阁喜同游，苦恨逢君不少留。东去巴陵三日路，几时同上岳阳楼。
送苏通判四首·其一
作者：边贡
朝代：明

天涯相见地曹郎，郡阁清尊夜语长。休向灯前易成别，江头春水正茫茫。
送苏通判四首·其三
作者：边贡
朝代：明

去岁秋风别省闱，木樨花落雨霏霏。那知此日江陵郡，春草连天送客归。
送苏通判四首·其二
作者：边贡
朝代：明

曾并长安逐马蹄，谪居同过楚云西。他年纵有看花句，休向玄都观里题。
送苏通判四首·其四
作者：边贡
朝代：明

春风江阁喜同游，苦恨逢君不少留。东去巴陵三日路，几时同上岳阳楼。
送范侍御苏山北上四首
作者：边贡
朝代：明

隼旟低拂垂柳，骢马娇嘶落花。碣石春风万里，卢沟晓月千家。生憎白云春去，无奈黄莺昼啼。欲采芙蓉赠远，北湖莲叶初齐。廊庙江湖身世，先忧后乐心情。本是仲淹孙子，怪来夷夏知名。君山已归地下，燕泉却在天南。落落故人如此，萧萧短发何堪。
送范侍御苏山北上四首·其一
作者：边贡
朝代：明

隼旟低拂垂柳，骢马娇嘶落花。碣石春风万里，卢沟晓月千家。
送范侍御苏山北上四首·其三
作者：边贡
朝代：明

廊庙江湖身世，先忧后乐心情。本是仲淹孙子，怪来夷夏知名。
送范侍御苏山北上四首·其二
作者：边贡
朝代：明

生憎白云春去，无奈黄莺昼啼。欲采芙蓉赠远，北湖莲叶初齐。
送范侍御苏山北上四首·其四
作者：边贡
朝代：明

君山已归地下，燕泉却在天南。落落故人如此，萧萧短发何堪。
送范掾尉仁和
作者：边贡
朝代：明

入仕得亲欢，舟行且问安。青山越州路，黄绶汉时官。暑服裁江练，名花荐渚兰。六桥三塔景，公暇几回看。
送荆州董别驾之任用前韵
作者：边贡
朝代：明

滁阳参牧几经春，佐郡遥看牧楚人。沙柳色迷熊轼暗，渚花香浥鹭袍新。云连峡树通西蜀，月出江梅见北辰。公暇有怀堪吊古，好倾寒渌奠春申。
送董汝淳太守之楚雄二首
作者：边贡
朝代：明

诗人重出守，万里一朱轓。苦节留三郡，英声振五言。山深夜郎道，花乱武陵源。月下劳相忆，清秋几处猿。井鬼占星地，滇云问路时。岭暄秋瘴湿，江远暮帆迟。竹弩迎津吏，毡裘拜岛夷。课耕还吊古，应到孔明祠。
送董汝淳太守之楚雄二首·其一
作者：边贡
朝代：明

诗人重出守，万里一朱轓。苦节留三郡，英声振五言。山深夜郎道，花乱武陵源。月下劳相忆，清秋几处猿。
送董汝淳太守之楚雄二首·其二
作者：边贡
朝代：明

井鬼占星地，滇云问路时。岭暄秋瘴湿，江远暮帆迟。竹弩迎津吏，毡裘拜岛夷。课耕还吊古，应到孔明祠。
送董生归四明
作者：边贡
朝代：明

昔年见子黄浦上，叉手向人持礼让。石麟天马惊殊相，今年见子披云楼。珠树凌空剑倚秋，乘槎归作广寒游。杏花香里樱桃宴，草色罗袍碧于淀，明年此地重相见。
送董舅氏
作者：边贡
朝代：明

暑雨晓初晴，山泉落涧清。一杯燕市酒，千载渭阳情。陇月牵遥梦，江花伴独行。乱蝉无意绪，争向别时鸣。
送许中丞德新赴甘肃
作者：边贡
朝代：明

暂布山东化，还为陇右行。中丞新受敕，贱子旧知名。玉露承冠剑，金飙捲旆旌。神羊心自直，孤隼势初横。地接祈连砦，星罗冒顿营。未须怀破斧，先喜号长城。草映边云白，沙流汉月明。陜人歌召伯，关吏识终生。许国知公志，通家是我情。离筵忽隔水，秋望转盈盈。
送贞庵中丞巡视江防次韵
作者：边贡
朝代：明

际晓风帆映月斜，客怀江水共无涯。极知文事能兼武，最喜官程不离家。农市会看刀买犊，诗坛应梦笔生花。何人得似相如宠，守令先驱拥使槎。
送贾廷臣司训二首
作者：边贡
朝代：明

行李萧条石径荒，贾生东去路茫茫。卢龙不是长沙地，莫把吾皇比汉皇。卑耳溪边秋草深，裂坡山北树阴阴。西风匹马吊孤竹，一曲商歌千古心。
送贾廷臣司训二首·其一
作者：边贡
朝代：明

行李萧条石径荒，贾生东去路茫茫。卢龙不是长沙地，莫把吾皇比汉皇。
送贾廷臣司训二首·其二
作者：边贡
朝代：明

卑耳溪边秋草深，裂坡山北树阴阴。西风匹马吊孤竹，一曲商歌千古心。
送赵主簿兼柬同年吕稽勋仲仁
作者：边贡
朝代：明

梁溪渺渺锡山苍，南去天涯客路长。霜下海门潮渐落，雨深江甸橘初黄。城池旧识延陵郡，风俗犹传太伯乡。却见吏曹凭寄语，一年秋色负重阳。
送赵体仁侍御改官
作者：边贡
朝代：明

问子今何适，时危路且艰。豺狼潜未及，骢马去难攀。暝野云藏日，秋林水接湾。病夫门不出，心度万重山。
送赵华镇之东安
作者：边贡
朝代：明

赵侯别我何所适，华发远为淮甸客。镇日相逢只独醒，主人笑君太拘迫。簿书集案山嵯峨，一入官曹事即多。驹隙韶光最堪惜，眼看春树叶婆娑。
送赵叔鸣监税德州二首
作者：边贡
朝代：明

萧萧征马嘶，送客过前溪。故里别来久，家书空复题。青山鬲津道，平楚卫河堤。它夜幽寻处，应知梦不迷。东赴海陵仓，移家别帝乡。政繁输转地，官古度支郎。问寝椿庭近，回舟蓼岸香。秋来客愁少，风景似维扬。
送赵叔鸣监税德州二首·其一
作者：边贡
朝代：明

萧萧征马嘶，送客过前溪。故里别来久，家书空复题。青山鬲津道，平楚卫河堤。它夜幽寻处，应知梦不迷。
送赵叔鸣监税德州二首·其二
作者：边贡
朝代：明

东赴海陵仓，移家别帝乡。政繁输转地，官古度支郎。问寝椿庭近，回舟蓼岸香。秋来客愁少，风景似维扬。
送邹黄山考满北上
作者：边贡
朝代：明

骏声华誉满留都，社稷苍生望不孤。八座早登南执法，三年兼考大司徒。风传海甸鲸波息，石固台城鼠穴无。心是子年身范老，远从廊庙忆江湖。
送郑徵之还济南
作者：边贡
朝代：明

昼锦人争羡，居官不离乡。地亲王子贵，衙对佛山长。珂马春情远，称觞午梦香。相思有南雁，瑶草寄新芳。
送郑雪斋秋官归闽中
作者：边贡
朝代：明

识面沉忧里，重逢旅病间。应缘著书癖，且作泛舟还。雨色含青柳，江流绕碧山。东门一尊酒，咫尺杳难攀。
送郗文范豸史谪温州节推
作者：边贡
朝代：明

万松深护理官衙，岚翠阴中阅岁华。策马暂抛台府印，登楼常眺海门霞。六朝秀句怜康乐，四海名山说永嘉。落落晓星云雾里，斗牛何日转仙槎。
送郭二守述职如京师
作者：边贡
朝代：明

荆南封土接中州，路入京华客思幽。万国守臣同献职，九重天子正垂旒。通明殿迥春风早，阊阖门开霁日浮。去去共知当显擢，也应回首仲宣楼。
送都宪南屏高公赴镇
作者：边贡
朝代：明

遥承北阙丝纶诏，近出南曹法从班。龙剑倚空冲夜斗，豸袍迎日动春山。国储民业经营际，淮水江流保障间。千里舳舻看利涉，云霄旌旆即须还。
送都宪梅田颜公赴召北上
作者：边贡
朝代：明

元精钟海岳，勋业树乾坤。位极南曹长，阶迁北院尊。晴云开水寺，旭日映江门。江门水寺张高宴，旭日晴云丽京甸。天府争誇藻鉴名，乌台共识冰霜面。凉风八月桂始花，碧叶飘霜疑散霞。轼前白鹭能窥隐，冠上神羊惯触邪。神羊白鹭威千里，川后澄波净如几。百度风行草野间，群僚色动班行里。却忆武皇临御初，公居光禄礼台予。含香近切奎三象，秉笏亲陪第七车。二十年华速流电，迟暮金陵重相见。蹇劣甘投林下栖，差池岂分江皋饯。中兴天子新旧邦，须公开济启明堂。大臣忧乐先天下，记取希文记岳阳。
送都玄敬二首
作者：边贡
朝代：明

才高怜晚达，十载尚为郎。书买黄金尽，愁生白发长。夏曹分武库，秋殿别文昌。木脱霜皋冷，何人共采芳。驱马别君处，秋阴当暮生。林柯无静叶，江雁有归声。绿水阊门道，青山建业城。未能同理楫，延伫独含情。
送都玄敬二首·其一
作者：边贡
朝代：明

才高怜晚达，十载尚为郎。书买黄金尽，愁生白发长。夏曹分武库，秋殿别文昌。木脱霜皋冷，何人共采芳。
送都玄敬二首·其二
作者：边贡
朝代：明

驱马别君处，秋阴当暮生。林柯无静叶，江雁有归声。绿水阊门道，青山建业城。未能同理楫，延伫独含情。
送都玄敬二首次韵
作者：边贡
朝代：明

秋江浩浩夕波寒，秋岸离离木叶丹。南北路岐频驻马，古今怀抱几凭阑。平芜日下黄云合，旧国人归白雁残。谢傅东山意无限，别来谁与共盘桓。古驿征轺画舫灯，客途风景向秋澄。幰边凉月经淮甸，枕上微钟过广陵。草满台城山寂寂，雨晴江寺塔层层。十年旧迹空回首，几度追陪梦里登。
送都玄敬二首次韵·其一
作者：边贡
朝代：明

秋江浩浩夕波寒，秋岸离离木叶丹。南北路岐频驻马，古今怀抱几凭阑。平芜日下黄云合，旧国人归白雁残。谢傅东山意无限，别来谁与共盘桓。
送都玄敬二首次韵·其二
作者：边贡
朝代：明

古驿征轺画舫灯，客途风景向秋澄。幰边凉月经淮甸，枕上微钟过广陵。草满台城山寂寂，雨晴江寺塔层层。十年旧迹空回首，几度追陪梦里登。
送都玄敬（二首）
作者：边贡
朝代：明

才高怜晚达，十载尚为郎。书买黄金尽，愁生白发长。夏曹分武库，秋殿别文昌。木脱霜皋冷，何人共采芳。¤
送都玄敬（二首）
作者：边贡
朝代：明

驱马别君处，秋阴富暮生。
林柯无静叶，江雁有归声。
绿水阊门道，青山建业城。
未能同理楫，延伫独含情。
送金中丞赴延绥
作者：边贡
朝代：明

上郡防戎切，中丞入陜遥。隼旂明晓甸，铙吹转春桥。二月花新缀，三川雪正消。北门来寇准，西极使班超。国仗和戎利，人传破胆谣。按图收地险，坚壁阻天骄。礼乐钦儒将，经纶翊圣朝。长城一身是，讵数霍嫖姚。
送钟给事奉使广西便道省觐
作者：边贡
朝代：明

五色宫袍照驿槐，晓辞青锁暮金台。庭闱梦远无舟到，谏议情多有疏来。仙旆远从荒服过，庆筵重对海门开。石船山下黄梅雨，添取恩波入寿杯。
送钱伯川归锡山
作者：边贡
朝代：明

晓上黄金台，夕登潭柘山。白云何油油，下覆雁门关。爱君此行为君羡，白头阿母今相见。我身欲飞无两翼，杳杳风尘隔畿甸。君家堂前二古松，枝柯偃蹇如虬龙。南窗恰对梅花坞，西牗全当天井峰。伯川之水旧姓吴，川上山形列画图。昔称让国今称孝，乃有地曹钱大夫。大夫今为返哺乌，登堂寿亲亲不孤。弃官就养人所无，谁言大夫已矣乎，古来廊庙须江湖。
送钱士宏监税杭州
作者：边贡
朝代：明

城头旭光翻早鸦，水部使者驱行车。行车悠悠向何处，未到行曹先到家。行曹去家馀百里，槜李西来岸如砥。吴岫云连越岫云，西湖水接东湖水。鄂王庙前春草青，苏公堤上花冥冥。炎州逐客应相别，想见鸰原万里情。
送钱屋舟医官归京口次韵
作者：边贡
朝代：明

跨鹤来从碧海东，水楼风雨一尊同。谁言彭祖无千岁，自信淮王有八公。医国久传三世业，活人时奏十全功。中年颇觉朱颜少，愿把金丹托便鸿。
送钱水部致仕次杭秋官韵
作者：边贡
朝代：明

虎头将军图画奇，成都待诏功名迟。春风草草拂衣去，投老相寻知几时。冥鸿杳杳碧天秋，虞人网罗空复求。朔地苦寒江渚燠，常时虚拟稻粱谋。青门挂冠春欲暮，白首放歌江上归。野老相逢话朝市，龙飞天子正垂衣。老子田园归兴豪，已将功业付儿曹。庭中手种梧桐树，他日朝阳看凤毛。莲叶田田溪日曛，竹竿袅袅白鸥群。水南即是长洲苑，杳霭歌声穿暮云。东观鸡号风雨冥，十年通籍绾银青。栖栖不向故山去，兀兀穷愁何以醒。秦州石经半埋土，藓剥苔封谁为开。凭君觅取吴中本，江上云帆日往来。
送钱水部致仕次杭秋官韵·其一
作者：边贡
朝代：明

虎头将军图画奇，成都待诏功名迟。春风草草拂衣去，投老相寻知几时。
送钱水部致仕次杭秋官韵·其七
作者：边贡
朝代：明

秦州石经半埋土，藓剥苔封谁为开。凭君觅取吴中本，江上云帆日往来。
送钱水部致仕次杭秋官韵·其三
作者：边贡
朝代：明

青门挂冠春欲暮，白首放歌江上归。野老相逢话朝市，龙飞天子正垂衣。
送钱水部致仕次杭秋官韵·其二
作者：边贡
朝代：明

冥鸿杳杳碧天秋，虞人网罗空复求。朔地苦寒江渚燠，常时虚拟稻粱谋。
送钱水部致仕次杭秋官韵·其五
作者：边贡
朝代：明

莲叶田田溪日曛，竹竿袅袅白鸥群。水南即是长洲苑，杳霭歌声穿暮云。
送钱水部致仕次杭秋官韵·其六
作者：边贡
朝代：明

东观鸡号风雨冥，十年通籍绾银青。栖栖不向故山去，兀兀穷愁何以醒。
送钱水部致仕次杭秋官韵·其四
作者：边贡
朝代：明

老子田园归兴豪，已将功业付儿曹。庭中手种梧桐树，他日朝阳看凤毛。
送阃帅马东溪武举
作者：边贡
朝代：明

忾敌曾劳夜枕戈，谈兵休问计如何。箭轻百步能穿柳，笔扫千军不换鹅。晓殿策名登白虎，暮街扶醉转铜驼。封侯记取承恩日，武举龙飞第四科。
送陆子引
作者：边贡
朝代：明

世业机云后，声光慱望前。使星连禹服，卿月渺吴天。岸迥山回枕，泥香燕拂船。壮游应不负，随处有诗篇。
送陈国充内弟赴京师卒业
作者：边贡
朝代：明

千里携书剑，观光入上京。外亲无我厚，宅相有君成。细雨官河暗，垂杨客路平。承家仲氏在，休恋倚门情。
送陈太仆归莆中
作者：边贡
朝代：明

端居不爱滁山色，万里椿庭梦想劳。南国亚卿新秩美，北都司马旧名高。灯筵雪映传书鹤，綵服春明献岁桃。携得酿泉供寿斝，兴来应比醉翁豪。
送陈子居
作者：边贡
朝代：明

客子南征寒腊初，朝恩惊拜网罗除。云山独马供愁思，雪路何人问谪居。阳翟县荒空垒峙，武牢关在古林疏。北畿封壤中州接，来岁徵贤有传车。
送陈文鸣
作者：边贡
朝代：明

郁郁深涧松，冬夏不改青。濯濯江柳花，随波化流萍。羡彼五陵客，终朝宴芳腥。三楚多秀士，皓首穷六经。谁为尺一书，荐之升王廷。达人㣘高义，立志不苟同。长啸六合表，傲睨一世中。君看今日颜，不及昨日红。乘运各努力，扬休树德风。颓年傥相值，跨鹤蓬莱东。
送陈文鸣·其一
作者：边贡
朝代：明

郁郁深涧松，冬夏不改青。濯濯江柳花，随波化流萍。羡彼五陵客，终朝宴芳腥。三楚多秀士，皓首穷六经。谁为尺一书，荐之升王廷。
送陈文鸣·其二
作者：边贡
朝代：明

达人㣘高义，立志不苟同。长啸六合表，傲睨一世中。君看今日颜，不及昨日红。乘运各努力，扬休树德风。颓年傥相值，跨鹤蓬莱东。
送陈文鸣·其二
作者：边贡
朝代：明
体裁：古风

达人跔高义，立志不苟同。长啸六合表，傲睨一世中。君看今日颜，不及昨日红。乘运各努力，扬休树德风。颓年傥相值，跨鹤蓬莱东。
送陈邦瑞侍御巡按山东兼过山西省亲
作者：边贡
朝代：明

缺蟾堕崦关树苍，长河白浅波云光。殿中使者踏晓去，骄马远饯金绣香。齐山青青晋山紫，两地彩躔看柱史。王程下放昼游閒，准背刚风蓦千里。山郊候人如羽立，狞色邮郎报函急。屈轶枝明海岳寒，神羊影射狐狸泣。曲台宦子离怨新，四岁簪袍羞后尘。拜君东行勿草草，张桓已谢滂公老。
送陈静斋南归
作者：边贡
朝代：明

泛梗流萍少定踪，此归何地不相逢。客帆未挂三江月，乡梦先过五老峰。山水久应怀六一，庙堂终拟召夔龙。极知离合关交谊，莫怪临岐别思浓。
送陶良伯使鲁府
作者：边贡
朝代：明

天马玉花骢，骑来天厩中。言经汶阳道，却过鲁王宫。岱岳浮云外，蓬莱碧海东。飘飘鸾鹤侣，仙驾与谁同。
送雷州赵太守四首
作者：边贡
朝代：明

苏公楼前海日晴，伏波祠畔瘴烟清。荔枝垂实桄榔暗，太守来时双鹤迎。诗人出守是寻常，万古心期一瓣香。若道雷州非乐土，请君时到十贤堂。海邦云雾昼霏霏，榕树林中孔雀飞。驿骑忽传天使到，九重亲赐玉环归。我在江陵望帝乡，登楼时恨楚天长。怜君更隔三千里，岭树湖烟更渺茫。
送雷州赵太守四首·其一
作者：边贡
朝代：明

苏公楼前海日晴，伏波祠畔瘴烟清。荔枝垂实桄榔暗，太守来时双鹤迎。
送雷州赵太守四首·其三
作者：边贡
朝代：明

海邦云雾昼霏霏，榕树林中孔雀飞。驿骑忽传天使到，九重亲赐玉环归。
送雷州赵太守四首·其二
作者：边贡
朝代：明

诗人出守是寻常，万古心期一瓣香。若道雷州非乐土，请君时到十贤堂。
送雷州赵太守四首·其四
作者：边贡
朝代：明

我在江陵望帝乡，登楼时恨楚天长。怜君更隔三千里，岭树湖烟更渺茫。
送韩石泉赴德州兑运
作者：边贡
朝代：明

细雨空城暮，游云散薄阴。落花春晚色，芳草病馀心。梦接官曹近，秋生国计深。林中与水次，谁伴独行吟。
送顾侍御出守马湖五首
作者：边贡
朝代：明

露冕南征火井西，东过漉水北泥溪。借问乡愁何处切，千山明月子规啼。五马骄嘶锦水隈，双旌遥指剑门开。巴童吹笛羌儿舞，重见文翁镇蜀来。五月泸州蕉叶黄，武侯祠下水如汤。行人莫恶南中热，自有参天古柏长。古箐人稀秋草深，碧松苍桧接阴森。高楼永日弹棋暇，海北天南万里心。汉家驿路止牂牁，相望龙湖路几何。闻说夜郎天更远，浔阳李白亦经过。
送顾侍御出守马湖五首·其一
作者：边贡
朝代：明

露冕南征火井西，东过漉水北泥溪。借问乡愁何处切，千山明月子规啼。
送顾侍御出守马湖五首·其三
作者：边贡
朝代：明

五月泸州蕉叶黄，武侯祠下水如汤。行人莫恶南中热，自有参天古柏长。
送顾侍御出守马湖五首·其二
作者：边贡
朝代：明

五马骄嘶锦水隈，双旌遥指剑门开。巴童吹笛羌儿舞，重见文翁镇蜀来。
送顾侍御出守马湖五首·其五
作者：边贡
朝代：明

汉家驿路止牂牁，相望龙湖路几何。闻说夜郎天更远，浔阳李白亦经过。
送顾侍御出守马湖五首·其四
作者：边贡
朝代：明

古箐人稀秋草深，碧松苍桧接阴森。高楼永日弹棋暇，海北天南万里心。
送顾华玉席上分体得三五七言
作者：边贡
朝代：明

送归客，送归客，东城复西苑。碧草萋萋别路长，苍山历历愁心远。愁心远征，驾不可留。去年送归陌上雪，今年送归江上秋。江上秋江雨霁，返照入林光翳翳。家在齐川未得归，年年送客来沙际。送归客，请客听我歌。我如水中凫，君如江上波。波流去不息，凫飞无远翼。回桥转岸君已遥，薄暮徘回此何极。
送顾明府之聊城
作者：边贡
朝代：明
体裁：七言律诗

上春行县出东畴，桑叶萋萋唤乳鸠。道左壶浆迎父老，云中冠盖识君侯。鲁连箭灭遗书在，微子城荒故堞留。揽辔可应空吊古，土风先为达宸旒。
送高大参升方伯入闽
作者：边贡
朝代：明

昔我分符作荆守，我公坐镇黄河口。系马殷王庙左槐，开筵卫女堤边柳。公今参佐临我邦，我亦抱疴眠芸窗。溪树阴阴白日静，干旌时到木兰艭。回思十二年相见，岁华倏忽惊流电。路岐回复馀万程，宇宙阴晴经几变。忆公安得常见公，古貌依稀魂梦中。但看邸报知迁转，那记官阶卑与崇。饯宾杂遝喧徒御，斜月苍凉郭门曙。独鹤孤琴一盖飘，我公远向闽山去。人生垂翼岂有恒，大舟浅水固难胜。扶摇直上自此始，公不见天池六月南飞鹏。
送高潺亭
作者：边贡
朝代：明

郊林风叶傍筵飞，寺阁霜烟映日微。越水亲劳五马去，蜀江遥阻片帆归。谢公兴在群山屐，杜母恩留寸草晖。海上倘逢黄鹤侣，云中须寄紫霞衣。
送黄伯固进万寿表如京
作者：边贡
朝代：明

凤纪初开万寿辰，龙笺遥集九州臣。同怜建业生还客，独是先朝死谏臣。天拱阙庭周道远，日临旌旆汉仪新。彤墀拜舞沾恩地，已隔三回黼座春。
送黄北川赴京
作者：边贡
朝代：明

黄子黄门客，青春上国行。风尘遥入望，边塞独关情。捧日双龙阙，看云五凤城。怀中有短疏，知欲请长缨。
送黄端州
作者：边贡
朝代：明

春水泛桃花，飘飘海上槎。官崇先领郡，亲老一还家。石抱溪云紫，烟含岭树斜。夜深登望处，北斗是京华。
逆旅中会同年杜子廷献因怀其弟廷陈省元凄然增感
作者：边贡
朝代：明

月缺还复盈，木枯还复荣。如何泉下客，一死无重生。芳筵列时彦，栖栖见遗兄。昔同宾荐来，双璧价连城。今为失侣雁，徘徊哀且鸣。存亡一兴感，四座尽沾缨。孤坟背山郭，宿草萋以萦。死者亦何知，绻兹骨肉情。长歌欲相慰，弥使心怦怦。
逐客
作者：边贡
朝代：明

逐客去已远，相思空尔哀。不闻宣室召，徒抱贾生才。野竹侵书幔，山莺进酒杯。梁园亲识满，今雨几人来。
遇方文玉为赋振旅诗
作者：边贡
朝代：明

旌盖风翻塞日光，凯歌声入楚云长。全功自古难平蜀，元老而今又姓方。四野尽销新战垒，百城还睹旧耕桑。书生笔砚寻常事，几见勋名勒太常。
避喧二首
作者：边贡
朝代：明

兴在桃源山水间，幅巾藜杖每忘还。沙田雨湿青牛卧，石洞花深白鹿閒。北窗无人春睡安，时闻春树鸟关关。老翁元是避喧者，又欲移家向别山。
避喧二首·其一
作者：边贡
朝代：明

兴在桃源山水间，幅巾藜杖每忘还。沙田雨湿青牛卧，石洞花深白鹿閒。
避喧二首·其二
作者：边贡
朝代：明

北窗无人春睡安，时闻春树鸟关关。老翁元是避喧者，又欲移家向别山。
郊兴
作者：边贡
朝代：明

礼台玄默戒宵眠，职在寅清典训传。深院鸟惊风起树，九衢尘静月当天。箭沉宫漏泠泠水，屏映炉香细细烟。孤坐拥衾聊假寐，梦魂依约翠华边。
郊坛夜步
作者：边贡
朝代：明

晚步凌高榭，春空月正明。星辰临汉畤，楼观俯秦京。静夜松飙响，丰年谷日晴。同心隔城市，相望转盈盈。
郊坛斋居有怀简风山月岩
作者：边贡
朝代：明

咫尺行□隔几街，高吟何处美人偕。燕郊又属花时感，剡曲空劳雪夜怀。伐木有声莺在谷，抱琴无韵月明斋。行宫朝罢亲曾数，屈指城西少旧侪。
郊斋有作呈北寺旧僚长
作者：边贡
朝代：明

石城钟鼓散鸣鸦，坐对松云放早衙。瑶草色通西苑路，玉箫声度上清家。江涵碧殿春同丽，雪霁钟山日转华。此景北都应未有，品题遥向故人夸。
郊斋有作呈北寺旧僚长
作者：边贡
朝代：明

石城钟鼓散鸣鸦，坐对松云放早衙。瑶草色通西苑路，玉箫声度上清家。江涵碧殿春同丽，雪霁钟山日转华。此景北都应未有，品题遥向故人誇。往岁春郊侍紫庭，步从龙衮夜祈灵。芝房窈窕行宫转，羽卫骖驔法驾停。风落殿钟流远近，雾随坛燎上空冥。端居想像南江表，伫立时看北斗星。
郊斋有作呈北寺旧僚长·其一
作者：边贡
朝代：明

石城钟鼓散鸣鸦，坐对松云放早衙。瑶草色通西苑路，玉箫声度上清家。江涵碧殿春同丽，雪霁钟山日转华。此景北都应未有，品题遥向故人誇。
郊斋有作呈北寺旧僚长·其二
作者：边贡
朝代：明

往岁春郊侍紫庭，步从龙衮夜祈灵。芝房窈窕行宫转，羽卫骖驔法驾停。风落殿钟流远近，雾随坛燎上空冥。端居想像南江表，伫立时看北斗星。
郊祀斋居
作者：边贡
朝代：明

春树扶疏夜色轻，坐深斋沐轸遥情。上清真气通三界，太乙祥烟接两京。云里佩环鸣閤道，水边星斗照台城。江湖魏阙瞻依切，欲草甘泉赋未成。独火琴张伴独居，月华遥上閤帘初。怀人忽梦春塘草，侑食聊烹雪苑蔬。南牧烽烟时有报，北来鸿雁久无书。玉笙声袅炉烟细，懒听仙官说步虚。
郊祀斋居·其一
作者：边贡
朝代：明

春树扶疏夜色轻，坐深斋沐轸遥情。上清真气通三界，太乙祥烟接两京。云里佩环鸣閤道，水边星斗照台城。江湖魏阙瞻依切，欲草甘泉赋未成。
郊祀斋居·其二
作者：边贡
朝代：明

独火琴张伴独居，月华遥上閤帘初。怀人忽梦春塘草，侑食聊烹雪苑蔬。南牧烽烟时有报，北来鸿雁久无书。玉笙声袅炉烟细，懒听仙官说步虚。
郡中书怀用前韵
作者：边贡
朝代：明

自分铜虎出邦畿，江汉苍茫旧侣稀。家庆久违三釜养，朝恩犹有十年衣。剑南烽火频传箭，河北干戈未解围。恨杀仲宣楼太迥，一回登望一思归。
都义士
作者：边贡
朝代：明

母存儿亦存，敢以身许人。母死儿可死，儿志良以伸。我宇舅葺，我桑舅植，我室我家维舅力。我生有儿舅无子，舅有急难我当死。吁嗟乎，国士之义义与秋云高，聂政荆轲俱尔曹。
鄂渚
作者：边贡
朝代：明

鄂渚维舟楫，登高览洞庭。地连秋水白，天入暮山青。望阙瞻星斗，怀人感鹡鸰。渔箫向夕起，呜咽不堪听。
醉中呈时大亲丈
作者：边贡
朝代：明

忆昔别丈人，倏忽八九春。往年虽暂逢，契阔无由伸。寒冬阴气固，微阳照广津。送送不及远，千里空劳神。今来芳草时，言作上国宾。青袍耀垂杨，移家住京尘。吾亲适试吏，相过无昏晨。见母复见姑，此乐难具陈。佳辰展良宴，味寡情则真。相顾各踌躇，何以序情亲。醉别勿草草，挥手天涯人。
醉中赠王少尹
作者：边贡
朝代：明

阳城少尹才且贤，佐邑三载名流传。相逢尽道是青天，恶少豪徒不敢前。松庭人静春草芊，邑中老幼高枕眠。政成奏绩来日边，声光赫赫谁能先。冢宰见之呼少连，大书上考朝廷宣。长安雪梅开早年，手捧尺檄别我还。城馆寒灯开夕筵，银河挂窗山月偏。欲醉不醉心茫然，天明一笑上马去，他日重逢赤黻悬。
重赠吴国宾
作者：边贡
朝代：明
体裁：七言绝句

汉江明月照归人，万里秋风一叶身。休把客衣轻浣濯，此中犹有帝京尘。
重阳冷二守过访留酌
作者：边贡
朝代：明

九日逢知己，开尊傍水涯。壮怀馀白首，幽赏有黄花。日隐郊台暮，云连浦树斜。未须论去住，乘兴即为家。
重阳后三日登雨花台
作者：边贡
朝代：明

一片金陵月，荒台对酒看。水云霏冉冉，江日隐团团。雁早那堪听，花迟未可餐。凭轩望乡国，西北近长安。
野风
作者：边贡
朝代：明

野风吹荻苇，寂寂楚江秋。水气寒侵幌，涛声夜撼舟。古今双社鸟，天地一沙鸥。欲作怀湘赋，官程不可留。
金陵早春奉怀白岩翁次致政志喜之韵
作者：边贡
朝代：明

晋山迢递隔吴乡，碧树千重雁几行。江上再逢新岁月，箧中时检旧篇章。名叨启事心常愧，迹阻门庭梦不忘。已恨两京成远别，可堪踪迹更殊方。
金陵春日有怀孟有涯兼忆亡友大复何子
作者：边贡
朝代：明

往在东山赋索居，朅来南国转愁予。风前玉树时难见，袖里瑶华日渐疏。京洛旧传东野句，茂陵新出长卿书。交游意气关生死，伐木歌残恨有馀。
金陵逢方日升
作者：边贡
朝代：明

燕市分携十七春，白门相见白头新。凤凰楼畔含香侣，江海飘零有几人。
钱国子水南挽歌
作者：边贡
朝代：明

君不见李世绩，姊病亲煮粥，粥火燎须须为秃。又不见闵子骞，大雪被芦裘，一言悟父母复留。水南茂才具二美，白首穷经辟雍里。冻雾空嗟岭豹藏，春雷不见江龙起。孝思之楼江水傍，四时礿祀烝且尝。岂惟急难等原涉，还誇逊产同王商。白鸡梦醒丹旌湿，精舍玄猿终夜泣。凭将都士挽歌辞，裒作它年聘君集。
银台墓为韩通政赋
作者：边贡
朝代：明

银台墓，萧关路。落日春草青，苍山起寒雾。萧关路，银台墓。墓前嵯峨石碑古，下有双棺闭泉户。夫为正议妻淑人，四封三品俱皇恩。先银青，后金紫，生儿愿得银台子。银台功业何可知，请向墓前看制辞。
门有车马客为顾侍御乃翁赋
作者：边贡
朝代：明

门有车马客，云来自吴下。相逢问丈人，草服在中野。中野何所有，有园亦有畴。青槐荫君堂，文杏为君楼。楼上置书史，下系双桂舟。园中古松树，甘露降油油。居人被其惠，行者藉其庥。阿儿冠豸冠，阿弟登龙头。出入乡党间，光尘满道周。昆山岌嵯峨，湖水绕下流。丈人乐相乐，延年方未休。
问信
作者：边贡
朝代：明

问信陈州盗，将军有捷书。真成机上肉，岂虑釜中鱼。杀气东连颍，烽烟北近徐。招招淮口楫，将发故踌躇。
问史判乞奕子
作者：边贡
朝代：明

出洞经年敌手稀，袖携仙谱日边归。枰留谢墅花阴静，地隔商山草径微。啼树雨鸠俄并立，入帘风燕故斜飞。端居苦忆王樵侣，永昼双开客寺扉。
闻三平菊酒初熟诗以调之
作者：边贡
朝代：明

爱酒苦无酒，避狂翻蹈狂。闻君新酿熟，色胜菊花黄。月夜楼阴静，霜天海气凉。何当骑马去，饱挹瓮头香。
闻台峰舟过清源不遂瞻奉短诗寄怀
作者：边贡
朝代：明

隔岁关河音信迟，美人千里惜分岐。伯华寔愧祁奚举，仲父虚承鲍叔知。春到水亭花发处，月明山馆雁来时。孤帆迤逦青骢远，西望长吟有所思。
闻白岩致仕后起居
作者：边贡
朝代：明

挂冠西入水云乡，笑别东朝鸳鹭行。身对碧山无客主，议存清庙有封章。精神合与三光应，寤寐何曾四海忘。閒步鹡鸰原上草，祗应流恨忆元方。
闻董汝卿丧内二首
作者：边贡
朝代：明

草堂双燕垒新巢，坐感琴丝理断胶。麦饭一壶香一瓣，此情何处哭芳郊。好学平生说仲舒，绛帷常坐五更馀。春来睡足三竿日，应是无人唤读书。
闻董汝卿丧内二首·其一
作者：边贡
朝代：明

草堂双燕垒新巢，坐感琴丝理断胶。麦饭一壶香一瓣，此情何处哭芳郊。
闻董汝卿丧内二首·其二
作者：边贡
朝代：明

好学平生说仲舒，绛帷常坐五更馀。春来睡足三竿日，应是无人唤读书。
阙题
作者：边贡
朝代：明

久客便醒卧，逢君一举杯。后山元苦节，同父旧多才。雨映三更烛，春飘二月梅。重来话相访，好记凤凰台。往往风雩下，行歌大雅篇。青春逢此地，白发感流年。岸柳村村合，江花处处妍。到官多暇日，一访谢公泉。
阙题·其一
作者：边贡
朝代：明

久客便醒卧，逢君一举杯。后山元苦节，同父旧多才。雨映三更烛，春飘二月梅。重来话相访，好记凤凰台。
阙题·其二
作者：边贡
朝代：明

往往风雩下，行歌大雅篇。青春逢此地，白发感流年。岸柳村村合，江花处处妍。到官多暇日，一访谢公泉。
陈司寇挽诗
作者：边贡
朝代：明

野白秋草黄，颓阳下枯岭。谁歌蒿里曲，悽绪纷难整。矗矗起新坟，素旗飘断云。陇下笳箫哀响咽，尚书不归履声绝。履声绝，那可招。山空石麟死，松柏寒萧萧。
陈筠溪参政生日
作者：边贡
朝代：明

四月二日天气新，筠溪老人元降辰。搏海大鹏开羽翼，入云龙马试精神。窗中岳色堪齐寿，阁外薇香且殿春。无奈庆筵还别酒，北山歌罢赋灵椿。
除夕卧病柬空同李子
作者：边贡
朝代：明

天涯卧病惊除夕，河上逢人感昔游。岁月浮生双鸟翼，风尘远道一狐裘。君还岂为鲈鱼脍，我出真同雪夜舟。梅蕊柳条俱动色，几时携杖并登楼。
除夕哭祖母三首
作者：边贡
朝代：明

千里重闱罢倚门，此生宁复侍晨昏。贻谋远为儿孙计，罔极真同父母恩。萱吐北堂空被雪，婺沈东海忽无垠。数回欲办屠苏酒，谁向泉台致一尊。抱孙曾许继弓裘，百药恩深岁月悠。嘉树绿阴三亩宅，紫芸香业万书楼。归耕尚想誇重庆，死别那知是远游。却对画阑如梦里，海山何日更添筹。泪尽寒宵泣未穷，束茅燃火候晨钟。春晖寸草天涯梦，白发青裙画里容。家庙又增新主一，寝堂应撤旧闱重。悔来阊阖陈情晚，不是儒冠解误侬。
除夕哭祖母三首·其一
作者：边贡
朝代：明

千里重闱罢倚门，此生宁复侍晨昏。贻谋远为儿孙计，罔极真同父母恩。萱吐北堂空被雪，婺沈东海忽无垠。数回欲办屠苏酒，谁向泉台致一尊。
除夕哭祖母三首·其三
作者：边贡
朝代：明

泪尽寒宵泣未穷，束茅燃火候晨钟。春晖寸草天涯梦，白发青裙画里容。家庙又增新主一，寝堂应撤旧闱重。悔来阊阖陈情晚，不是儒冠解误侬。
除夕哭祖母三首·其二
作者：边贡
朝代：明

抱孙曾许继弓裘，百药恩深岁月悠。嘉树绿阴三亩宅，紫芸香业万书楼。归耕尚想誇重庆，死别那知是远游。却对画阑如梦里，海山何日更添筹。
除夕述怀奉类庵宗伯
作者：边贡
朝代：明

薄暮融风起冻霞，五更晴霭丽年华。空香袅篆炉存火，苑色回青柳放芽。辞谷早莺同命侣，过江春雁各思家。物情人事端居外，颇念吾生亦有涯。
除日次蒲汀李少宰韵
作者：边贡
朝代：明

建业新春入故年，异乡怀抱各凄然。三千道路沧江外，五十光阴素发前。名重正须推北斗，藁成应更续南铨。邻西咫尺莺迁地，守岁同歌伐木篇。
隰柳三章寿林母也三首
作者：边贡
朝代：明
体裁：四言诗

隰则有柳，原则有杻。显允林侯，母德且寿。母寿维何，七秩是望。母德维何，媲古敬姜。（一章）殷殷其雷，在山之阳。侯政有声，闻于东方。匪维东方，四国是扬。母心则閒，母体则康。（二章）体之康矣，剃之黄矣。我侯燕喜，家之庆矣。于百斯年，锡福之无疆矣。（三章）
集杜句赠胡三良医
作者：边贡
朝代：明

此身飘泊苦西东，未就丹砂愧葛洪。多病所须惟药物，知君才是济川功。卿到朝廷说老翁，秋来相顾尚飘蓬。钓竿欲拂珊瑚树，未掣鲸鱼碧海中。长开箧笥拟心神，巾拂香馀捣药尘。词翰升堂为君扫，已知仙客意相亲。断肠分手各风烟，肺病几时朝日边。同辇随君侍君侧，自称臣是酒中仙。
集杜句赠胡三良医·其一
作者：边贡
朝代：明

此身飘泊苦西东，未就丹砂愧葛洪。多病所须惟药物，知君才是济川功。
集杜句赠胡三良医·其三
作者：边贡
朝代：明

长开箧笥拟心神，巾拂香馀捣药尘。词翰升堂为君扫，已知仙客意相亲。
集杜句赠胡三良医·其二
作者：边贡
朝代：明

卿到朝廷说老翁，秋来相顾尚飘蓬。钓竿欲拂珊瑚树，未掣鲸鱼碧海中。
集杜句赠胡三良医·其四
作者：边贡
朝代：明

断肠分手各风烟，肺病几时朝日边。同辇随君侍君侧，自称臣是酒中仙。
集江淹句
作者：边贡
朝代：明

白日隐寒树，层阴万里生。归人望烟火，岁晏返柴荆。
雨中卧病谷来许以诗来问荅之
作者：边贡
朝代：明

尔本游扬侣，吾惭程氏门。遥怜雪盈尺，何似雨翻盆。久病抛书卷，长斋闭酒尊。草堂霞色晚，好过一相论。
雨中憩双泉寺
作者：边贡
朝代：明

野寺临官路，山门俯近郊。閤虚钟梵寂，院静薜萝交。密雨沉蛛网，閒云拥鹤巢。故人诗在壁，惆怅隔衡茅。
雨后读三国志
作者：边贡
朝代：明

积雨偏能感四愁，浊醪真可散千忧。自怜好客过文举，敢望生儿如仲谋。花坞静看朱槛暮，草堂閒对碧山秋。庵䕡架底黄昏月，且抱青刍学饭牛。
雨宿姚村二首
作者：边贡
朝代：明

旧陇东城外，新坟更在东。川原相近接，灵爽合潜通。碧草生秋石，青杨袅夜风。茂陵山下路，来往恨无穷。野径来人绝，村居夜寂寥。牖灯方闪闪，庭雨更潇潇。墓土空亲筑，精魂不可招。百年孤子恨，天地与同销。
雨宿姚村二首·其一
作者：边贡
朝代：明

旧陇东城外，新坟更在东。川原相近接，灵爽合潜通。碧草生秋石，青杨袅夜风。茂陵山下路，来往恨无穷。
雨宿姚村二首·其二
作者：边贡
朝代：明

野径来人绝，村居夜寂寥。牖灯方闪闪，庭雨更潇潇。墓土空亲筑，精魂不可招。百年孤子恨，天地与同销。
雨过梦惠禅房亡姬殡所有感
作者：边贡
朝代：明

娇儿顽劣如生马，出语惊人近老成。汝死忽看青岁改，吾衰长叹白头盈。春寺瞑云双户掩，夜窗寒雨一灯明。扁舟旅榇何时发，北望乡关泪满缨。
雪中
作者：边贡
朝代：明

醉眼看馀密复疏，晓风吹散乱如初。一尊相对兴不浅，孤鹤伴吟行且馀。桥滑可须羸蹇度，泥深同感落鸿书。江梅岸柳俱含冻，六管凭谁借一嘘。
雪中次钱江楼宪副
作者：边贡
朝代：明

两岁高堂辍问安，每逢新腊恨漫漫。身如野鹤真无倚，心似江梅苦抱酸。衣线细留春草怨，穗灯深掩雪风寒。他年奉檄堪垂涕，毛义从来不为官。起居深借鹊巢安，著作从教酱瓿漫。迟暮岁华多客感，清修家世本儒酸。春潜水市晴烟碧，雪抱山城午日寒。且欲醉眠歌习隐，不须章表乞辞官。
雪中次钱江楼宪副·其一
作者：边贡
朝代：明

两岁高堂辍问安，每逢新腊恨漫漫。身如野鹤真无倚，心似江梅苦抱酸。衣线细留春草怨，穗灯深掩雪风寒。他年奉檄堪垂涕，毛义从来不为官。
雪中次钱江楼宪副·其一
作者：边贡
朝代：明
体裁：七言律诗

两岁高堂辍问安，每逢新腊恨漫漫。身如野鹤真无倚，心似江梅苦抱酸。衣线细留春草怨，繐灯深掩雪风寒。他年奉檄堪垂涕，毛义从来不为官。
雪中次钱江楼宪副·其二
作者：边贡
朝代：明

起居深借鹊巢安，著作从教酱瓿漫。迟暮岁华多客感，清修家世本儒酸。春潜水市晴烟碧，雪抱山城午日寒。且欲醉眠歌习隐，不须章表乞辞官。
雪后尹亭小集有怀张侍御仲齐
作者：边贡
朝代：明

樽酒故相约，燕游翻不同。亭深寒雪在，桥断夕烟通。白日行歌里，青山别恨中。夜阑车马寂，愁听竹林风。
雪庵
作者：边贡
朝代：明

大雪乾坤闭，开窗且静观。偶然同卲子，不是学袁安。数在梅花得，春从太极看。凭将画前易，一问灞桥鞍。
静海寺
作者：边贡
朝代：明

窈窕城连寺，巉岩石抱亭。洞虚云气白，厓断草痕青。宝匣封宸翰，珠花络藏经。回翔不觉晚，归马傍春星。
靳庄山馆即事次张侍御仲齐韵
作者：边贡
朝代：明

野馆千峰对，登临日载阳。山川气纡郁，天地色凄凉。未卜三秋稼，先传二月蝗。古村兵燹后，摇落见空墙。
靳庄铺坐雨次沈休翁韵
作者：边贡
朝代：明

村南村北云山，亭外亭中烟景。东岩过客重来，萝径萧萧薄暝。鸟啼千树万树，云起前山后山。门外青春向晚，雨中游客西还。
靳庄铺坐雨次沈休翁韵·其一
作者：边贡
朝代：明

村南村北云山，亭外亭中烟景。东岩过客重来，萝径萧萧薄暝。
靳庄铺坐雨次沈休翁韵·其二
作者：边贡
朝代：明

鸟啼千树万树，云起前山后山。门外青春向晚，雨中游客西还。
颐痾清源中秋罹雨宵分言霁短音寓怀
作者：边贡
朝代：明

隔岁乡关月，中秋想一看。真愁白发显，翻隐碧云端。桂影流烟湿，金波映浦寒。鸡鸣兴不浅，吟酌细凭阑。
题丰内翰爱凫楼
作者：边贡
朝代：明

春凫呼其侣，拍拍戏芳渚。一凫忽惊人，群凫共高举。回翔集城下，点点散如雨。爱凫古人今几秋，夕阳江上空高楼。冯阑独送千里目，平沙莽莽寒烟绿。
题介溪严侍读画菊
作者：边贡
朝代：明

风蕊纷披霜叶清，画图秋色笑渊明。持杯只爱东篱赏，未识金门大隐情。
题内兄子立扇头
作者：边贡
朝代：明

斜日清源北，浮云岱岳东。故山归路好，不得与君同。
题刘道行祖母拾禾教子册
作者：边贡
朝代：明

朝拾田中禾，暮爇釜下薪。止愿儿力学，不愁家业贫。儿生有儿先入官，可随万里居长安。帝予封章不肯受，却待成名报吾母。江风吹船南入巴，阿孙奉使儿还家。拜坟呼母母不语，泪湿秋山空黍花。
题史元之总戎都门别意卷
作者：边贡
朝代：明

十五年前别帝州，早看风节动儒流。渠阳此日新开府，不数先朝定远侯。
题吕叔通扇次白岩韵
作者：边贡
朝代：明

江草芊绵江雨霏，王孙孤艇泛潮归。寂寂江亭摇落处，碧云回首雁行稀。
题吴白楼借屋卷
作者：边贡
朝代：明

草围亭树竹围庵，十载真成故事谈。忽漫得来元不偶，总然称借亦何惭。诗篇旧已传都下，画笔今须倩鲁南。却过昔游寻往迹，月中门巷几留骖。
题吴隐士守墨诗册
作者：边贡
朝代：明

十亩山田一舍幽，草窗閒卧白云秋。行人若问墨溪主，不是当年柳柳州。
题周道士采苓卷
作者：边贡
朝代：明

夫椒山中多老松，白云隐隐盘苍龙。山人荷钁采苓去，往往仙人松下逢。仙人本是山人作，山人向来满功课。句丽勾吴几万里，杏花阴里春风大。君不见蒲江古井凝绿华，乳婴绠上声唑唑。长秋道士不入口，放鱼女儿升綵霞。
题墨萱
作者：边贡
朝代：明

华发当年倚笑看，北堂春色映朱阑。披图彷佛慈颜在，零落霜风夜雨寒。
题天鹅海青图
作者：边贡
朝代：明
体裁：七言绝句

云暗胡天雪满衣，鴐鹅声乱海青飞。李陵台下阴山北，正是单于夜打围。
题天鹅海青图
作者：边贡
朝代：明

云暗霜天雪满衣，鴐鹅声乱海青飞。李陵台下燕山北，正是单于夜打围。
题子立扇头
作者：边贡
朝代：明
体裁：五言绝句

江静无飞鸟，亭空有落花。主人何所在，沽酒向渔家。
题孔水部廷瑞双鹊图
作者：边贡
朝代：明

峨峨中庭石，傍此寒岁花。离离错锦绣，五色明朝霞。双鹊何处来，相对声喳喳。似为主人报，水曹恩宠加。水曹住近荆门闸，千里洪流归弹压。疏排不数贾让功，决瀹尽遵神禹法。玄圭早晚当告成，天王近日已知名。崇阶峻级悬相待，岂用区区灵鸟声。
题孙志同侍郎扇图
作者：边贡
朝代：明

青青山上松，缭之以白云。云山不可到，图画只空闻。山木各有林，烈士各有心。借问种松意，悠悠江汉深。
题孙志同侍郎扇图·其一
作者：边贡
朝代：明

青青山上松，缭之以白云。云山不可到，图画只空闻。
题孙志同侍郎扇图·其二
作者：边贡
朝代：明

山木各有林，烈士各有心。借问种松意，悠悠江汉深。
题家园风景图二首
作者：边贡
朝代：明

苕水羌山清更深，萧萧芦渚间桑林。青枫树里三间屋，十载常悬万里心。万竹深深一径斜，草堂门巷接江沙。主人游宦不归去，时有白鸥来钓槎。
题家园风景图二首·其一
作者：边贡
朝代：明

苕水羌山清更深，萧萧芦渚间桑林。青枫树里三间屋，十载常悬万里心。
题家园风景图二首·其二
作者：边贡
朝代：明

万竹深深一径斜，草堂门巷接江沙。主人游宦不归去，时有白鸥来钓槎。
题工部李侍郎给饷还朝卷
作者：边贡
朝代：明

旄头焰射榆塞红，穹庐夜徙狼山东。边头十堡九堡空，虎衔髑髅狐啸风。箭书入奏龙改色，天兵啴啴下西北。旌纛卷空空宇黑，冬官老臣奉丹敕。百万刍粮纷崱屴，插羽鸣金捣河碛。朔方血云蛇火赤，勃勒残兵走无迹。归来谒帝甘泉宫，手执筹边书一通。当廷不数搴旗功，呜呼老臣开济忠。晓日沙堤散朝宴，黄金厩马辉相炫。道傍观者谁不羡，韩公范老今重见。
题廷相兄扇头
作者：边贡
朝代：明

万里乾坤见此亭，四围山色绕阑青。何当著我亭中坐，閒校神农本草经。
题张桐乡遗爱卷次屠尚书韵
作者：边贡
朝代：明

一从明府出岩廊，租吏三年不下乡。日出野田闻雉雊，云移江馆见凫翔。徵迁路入秦京远，抚字名归汉吏良。遗爱古人谁得似，羊公碑与召公棠。
题张秀才钓鱼便面
作者：边贡
朝代：明

鲈鱼钓得上纶钩，归去应须与妇谋。携取一尊同客醉，江风山月更何忧。
题戴锦衣扇
作者：边贡
朝代：明

溟濛湖水抱村斜，湖上扁舟载晚霞。怪得看图意渺渺，图中风景似侬家。
题扇
作者：边贡
朝代：明

绿惨红蔫春色阑，枝间黄鸟任绵蛮。知机自合高飞去，莫遣矰罗绊羽翰。
题扇寄寿春希尹
作者：边贡
朝代：明

淮南花雨送春还，丛桂阴阴郡阁閒。自是刘安有仙骨，谪居犹近八公山。
题扇寄寿春希尹
作者：边贡
朝代：明

淮南花雨送春还，丛桂阴阴郡阁闲。自是刘安有仙骨，谪居犹近八公山。
题扇寄钱画士
作者：边贡
朝代：明

睡起看图气未降，丹青谁有笔如杠。欲烦画我茅亭下，静数飞帆涉大江。
题扇次仲仁韵
作者：边贡
朝代：明

月落江空万里秋，一声长篴古槎头。渔郎此意何人解，水底蛟龙水上鸥。
题扇面小景四首
作者：边贡
朝代：明

秋树鸟声寂，夕阳山影沈。遥怜抱琴者，不为访知音。独坐草堂馀，凉风水阁虚。门前相访者，应有载来书。罢钓归来晚，前溪水正深。临桥不敢渡，谁识此翁心。茅堂枕江涯，种竹只九个。时有清风来，还同故人坐。
题扇面小景四首·其一
作者：边贡
朝代：明

秋树鸟声寂，夕阳山影沈。遥怜抱琴者，不为访知音。
题扇面小景四首·其三
作者：边贡
朝代：明

罢钓归来晚，前溪水正深。临桥不敢渡，谁识此翁心。
题扇面小景四首·其二
作者：边贡
朝代：明

独坐草堂馀，凉风水阁虚。门前相访者，应有载来书。
题扇面小景四首·其四
作者：边贡
朝代：明

茅堂枕江涯，种竹只九个。时有清风来，还同故人坐。
题放鹤图集陶句
作者：边贡
朝代：明

野外罕人事，灵府长独閒。登陟千里馀，晨夕看山川。山川一何旷，亭亭月将圆。云鹤有奇翼，一盼周九天。但使愿无违，甘以辞华轩。念之动中怀，放意乐馀年。吁嗟身后名，百世谁当传。
题曹佥宪时范曲林倡和卷次邃庵韵
作者：边贡
朝代：明

曲林门巷绕溪斜，近接三门洞水涯。岂必山中称相府，自应云外有仙家。斧斤不到阴森树，池馆长开烂熳花。最爱隐居生计好，笔床诗卷领年华。
题李客部册为其母受敕焚黄作
作者：边贡
朝代：明

峨峨陇门碑，萧萧墓田草。春卿哭母处，泪尽秋山道。秋山云黄日脚斜，玄堂寂寂扃土花。祀筵俎豆杂五鼎，玉文鸾纸明江霞。月弦张宇登岁矢，二十星霜一弹指。欲问春卿哭母心，潺湲日夜龙溪水。水流不复返，母去何时回。金沙閤珠翠，碧火扬青灰。断机壁空蛛网窣，捣衣石冷啼蛄歇。还家何物最堪伤，白发中庭坐明月。
题杨四山卷
作者：边贡
朝代：明

苍峰崔嵬，翠巘巀嶪，阿祖当年手亲叠。有得必失毁必成，天道往复天心明。我开我堂酌我酒，蔼蔼岚光映虚牗。朝对图书夕宾友，杨家子孙千世守。
题杨氏所藏画
作者：边贡
朝代：明

翩翩水禽飞，灼灼水花乱。柔艳杂幽声，纷纷满芳甸。悠悠画中意，泼泼天机新。彷佛曾游处，江南二月春。
题林下一人卷三首
作者：边贡
朝代：明

禦寇曾摅报主心，野云孤鹤伴閒吟。时人若欲知名姓，须向凌烟阁上寻。西府频看策旧勋，北山常恐负移文。如何九五飞龙日，閒得无心出岫云。卧龙山下结茅新，乞得匡时未老身。此日此庵真独幸，天涯多少未归人。
题林下一人卷三首·其一
作者：边贡
朝代：明

禦寇曾摅报主心，野云孤鹤伴閒吟。时人若欲知名姓，须向凌烟阁上寻。
题林下一人卷三首·其三
作者：边贡
朝代：明

卧龙山下结茅新，乞得匡时未老身。此日此庵真独幸，天涯多少未归人。
题林下一人卷三首·其二
作者：边贡
朝代：明

西府频看策旧勋，北山常恐负移文。如何九五飞龙日，閒得无心出岫云。
题林东石乃兄松关图
作者：边贡
朝代：明

明时不作大夫官，偃盖空山老岁寒。试问玄都旧桃树，几回花实几凋残。
题林医士画册
作者：边贡
朝代：明

江上春潮静，舟中日似年。不须生羽翼，无事即神仙。
题梅赠华山人
作者：边贡
朝代：明

梦里神交几见亲，画中还比梦时真。岁寒心事东风面，人与梅花一样春。
题清乐亭
作者：边贡
朝代：明

老木隐江亭，幽居对锦城。榻悬西岭雪，墙度浣溪莺。地僻人稀到，心閒梦亦清。穷通身外事，何必问君平。
题王二采莲图次壁上沈石田韵
作者：边贡
朝代：明

秋塘露下菰蒲冷，野鹜沙凫夜相并。东山月出一丈高，岸柳垂垂见疏影。鸡鸣浦口渔伴稀，自采红莲溪上归。
题王庭简像
作者：边贡
朝代：明

玄其衣，纁其裳，琼琚玉玖鸣锵锵。端而容，肃而止，仪冠峨峨若山峙。主群祀，礼百神，精明之德通天人。上郡城边无吠狗，骏马旃裘望风走。李广汾阳是其偶，吁嗟若人古良守。
题王臣指挥母挽册
作者：边贡
朝代：明

将军怀母处，堂屋对南山。香断氍毹冷，机空络纬閒。暮花愁里色，春酒梦中颜。一掬长淮泪，随波去不还。
题画
作者：边贡
朝代：明

手种江头树，成林已数秋。寄言樵采客，留系木兰舟。
题画
作者：边贡
朝代：明

散发兮江阿，曳青筇兮裳薜萝。风飗飗兮鸣琴，倚文石兮藉莎。石畔兮何有，有蒲兮与荷。悦芳兮流目，矢心兮靡佗。匪人群兮言绝，慨新声兮孔多。
题画
作者：边贡
朝代：明

空江夕烟敛，日色沙上明。轻涟漾兰楫，袅袅秋风生。白云满层阿，林光带高城。姬文去已远，讵辨垂纶情。
题白头翁鸟图送友人归蜀省觐
作者：边贡
朝代：明

短棹长江下蜀州，家中风景画中收。蒲牙出水荷钱小，一笑相看两白头。
题白岩画松图
作者：边贡
朝代：明

古松何童童，独立难可群。岁暮倚冰壑，偃蹇凌苍云。脩标有远荫，直干无曲文。匠氏苟不遗，宁避斧与斤。
题白岩竹
作者：边贡
朝代：明

竹枝袅袅根卓卓，质坚不受苔藓剥。是谁向壁扫缣素，古色苍颜秋濯濯。彷佛犹自烟水区，万里湘潭土新斸。又疑身坐风雨窟，老蛟盘挐突头角。醉呼虞帝歌南风，苍梧云深翠华邈。
题白泉王子壁
作者：边贡
朝代：明

吟兴复不浅，村中无酒家。圃云深映竹，墟日半笼花。石栅啼黄鸟，溪泉拥白沙。昼眠兼夕坐，非为惜年华。
题石田画二首为杨仲深作
作者：边贡
朝代：明

夕阳半落群峰高，古林萋迷猿正号。欲招同人眺野色，安得扬州何水曹。近烟苍苍远烟白，此时独作村西客。君不见石子冈头萝薜深，麋鹿成群讵相识。平生不识石田子，往往相逢画图里。世传百本无一真，抹青涂紫俱门人。秋高对此双眼豁，倏然置我溪与壑。君不闻画家贵意不贵工，只在冥冥漠漠中。
题石田画二首为杨仲深作·其一
作者：边贡
朝代：明

夕阳半落群峰高，古林萋迷猿正号。欲招同人眺野色，安得扬州何水曹。近烟苍苍远烟白，此时独作村西客。君不见石子冈头萝薜深，麋鹿成群讵相识。
题石田画二首为杨仲深作·其二
作者：边贡
朝代：明

平生不识石田子，往往相逢画图里。世传百本无一真，抹青涂紫俱门人。秋高对此双眼豁，倏然置我溪与壑。君不闻画家贵意不贵工，只在冥冥漠漠中。
题秦国声为乃翁卑牧寿卷二首
作者：边贡
朝代：明

江门閒起坐，白发照秋山。花拥宜人佩，兰分稚子班。天恩来锁闼，星信报银湾。笑看东林鹤，传书海上还。池馆山中旧，风光画里新。涧松同雨露，江草自冬春。犬吠当林坞，花明隔水滨。遥疑姓秦者，莫是武陵人。
题秦国声为乃翁卑牧寿卷二首·其一
作者：边贡
朝代：明

江门閒起坐，白发照秋山。花拥宜人佩，兰分稚子班。天恩来锁闼，星信报银湾。笑看东林鹤，传书海上还。
题秦国声为乃翁卑牧寿卷二首·其二
作者：边贡
朝代：明

池馆山中旧，风光画里新。涧松同雨露，江草自冬春。犬吠当林坞，花明隔水滨。遥疑姓秦者，莫是武陵人。
题程时昭所藏画鹤图
作者：边贡
朝代：明

程侯手持双鹤图，索我为作双鹤篇。高堂展玩羽翮动，碧落青丘如眼前。丹青尔何人，天机入幽渺。断霞殷殷江日晓，双鹤如人立松杪。跂者自跂鸣者鸣，华亭辽邈缑山杳。宛转如思珠树林，苍茫谁识九皋心。吴王郭里秋尘满，汉帝坛前春草深。西山玉台不可见，东溟金灶已难寻。吾想丹青人，前身恐兹物。华表归来气纡郁，五里徘徊月中宿，不然形神安彷佛。程侯程侯霄汉姿，三春作郡楚江湄。休令怨唳分行去，化履升云会有时。
题章郡守琼林醉归图
作者：边贡
朝代：明

宫杨媚朝旭，沟水鸣春湍。别殿黄金瓦，横桥白玉阑。借问此何地，无乃东长安。长安陌头二三月，杏萼离离缀绯雪。伊谁种此千万株，长待儒生与攀折。孝皇龙飞十五春，亲策进士三百人。是时嘉州有章子，名姓赫赫惊朝绅。白马青袍速流电，日中醉下琼林宴。吁嗟此日画里看，犹似当年陌头见。陌头画里两模糊，可道今吾非故吾。南台罢起郎官草，东郡聊分刺史符。皎月寒冰清誉在，云霄随处是亨途。
题竹梅
作者：边贡
朝代：明

黄梅绿竹两寥寥，一段清光惜浪抛。看遍乾坤空老眼，几人解取岁寒交。
题美人
作者：边贡
朝代：明
体裁：七言绝句

月宫秋冷桂团团，岁岁花开只自攀。共在人间说天上，不知天上忆人间。
题芳洲书屋为俞大参作
作者：边贡
朝代：明

见说林居胜，清江绕舍流。元方登琐闼，小谢隐沧洲。草茜辰占丽，梧飘岁识秋。烟霞互吞吐，鸥鹭接飞浮。日有高轩过，时同静者游。麈挥山榻冷，棋对竹窗幽。宝笈通三昧，牙签富九丘。侧闻能尚志，应不爱封侯。薇省牵魂梦，萸樽阻唱酬。讵谙方岳寄，深切庙廊忧。
题菊赠俞国声归无锡次韵
作者：边贡
朝代：明

远携尊酒惠山来，梦草情牵对月杯。云际忍听双雁别，水边愁见一帆开。
题萱图
作者：边贡
朝代：明

绕膝曾玄认不真，北堂风景日长春。堂前满种宜男草，一度花开一度新。
题行南卷
作者：边贡
朝代：明

小结幽亭倚大江，万竿深处听飞泷。横琴试鼓湘妃怨，彷佛鸣珂过北窗。
题贞洁卷
作者：边贡
朝代：明

贞比高陵柏，洁比阴壑冰。缅彼考槃客，相思劳寝兴。至洁不可污，至贞不可变。两世同一心，百年能几见。柏有后秋叶，冰有中夏寒。贞洁苟弗渝，炎雪何能干。
题贾园四首
作者：边贡
朝代：明

泺水桥西一亩宫，小窗春度碧荷风。老夫野性无拘束，便欲移家向此中。门巷沈沈草径纡，绿槐深护野人居。鸟声不断日亭午，时有小童来捕鱼。树绕园亭水漫池，西溪风物最宜诗。即教痛饮成深醉，莫遣空悬别后思。靡靡菰蒲傍水涯，粼粼白石映青鞋。今年欲此消长夏，合扁君堂作我斋。
题贾园四首·其一
作者：边贡
朝代：明

泺水桥西一亩宫，小窗春度碧荷风。老夫野性无拘束，便欲移家向此中。
题贾园四首·其三
作者：边贡
朝代：明

树绕园亭水漫池，西溪风物最宜诗。即教痛饮成深醉，莫遣空悬别后思。
题贾园四首·其二
作者：边贡
朝代：明

门巷沈沈草径纡，绿槐深护野人居。鸟声不断日亭午，时有小童来捕鱼。
题贾园四首·其四
作者：边贡
朝代：明

靡靡菰蒲傍水涯，粼粼白石映青鞋。今年欲此消长夏，合扁君堂作我斋。
题贾子扇头
作者：边贡
朝代：明

回风起船头，激浪落船内。生憎木兰桡，摇荡日光碎。
题赵训夫海屋添筹卷
作者：边贡
朝代：明

海上屋，几千尺。丽日起扶桑，鳞鳞曙烟碧。仙筹刻玉云花湛，海尘一飞筹一点。借问仙翁寿几何，十屋仙筹充画槛。仙翁家住海中村，平原公子宋王孙。相逢欲访桑田事，双鹤何年下海门。
题金宪长舜举蓉溪书屋图四首
作者：边贡
朝代：明

蓉溪主人溪上来，来时廉访去都台。共道溪花似溪主，暂时摇落又还开。溪水溪花相映鲜，溪风时拂案头弦。轻鸥白鹭知人意，双去双来精舍边。锦江东会蜀江流，卜筑还依江上洲。十里锦云千顷碧，此中风物最宜秋。秋溪明月夜经过，两岸芙蓉照绿波。溪上主人元好静，巴童休唱下渝歌。
题金宪长舜举蓉溪书屋图四首·其一
作者：边贡
朝代：明

蓉溪主人溪上来，来时廉访去都台。共道溪花似溪主，暂时摇落又还开。
题金宪长舜举蓉溪书屋图四首·其三
作者：边贡
朝代：明

锦江东会蜀江流，卜筑还依江上洲。十里锦云千顷碧，此中风物最宜秋。
题金宪长舜举蓉溪书屋图四首·其二
作者：边贡
朝代：明

溪水溪花相映鲜，溪风时拂案头弦。轻鸥白鹭知人意，双去双来精舍边。
题金宪长舜举蓉溪书屋图四首·其四
作者：边贡
朝代：明

秋溪明月夜经过，两岸芙蓉照绿波。溪上主人元好静，巴童休唱下渝歌。
题金谷园图赋得绿珠怨
作者：边贡
朝代：明

谁言妾命薄，结发承主恩。谁谓妾身轻，宠冠金谷园。园中桃李千万树，对妾妍华避无处。徘徊歌舞曲未终，门外战鼓声逢逢。当时只倚红颜贵，岂料红颜为主累。主家高楼天与齐，妾身不惜委黄泥。他生愿作衔泥燕，长傍楼中梁栋栖。
题陆子引画
作者：边贡
朝代：明

水榭山林向夕幽，笛声遥在木兰舟。江空处处多明月，不用相寻秉烛游。
题陈氏水阁次韵二首
作者：边贡
朝代：明

画阁临溪一舫如，主人长日坐观鱼。情知黼冕非真乐，岂必江湖是隐居。山影落杯浮白际，水香侵砚草玄馀。春深即有移家约，莫笑狂夫此意虚。吟倚高楼傍槛西，碧窗回览夕阳低。雪消芳渚鸥争泛，春到垂杨鸟自啼。商舸近桥帆影乱，女墙如带草痕齐。停杯不尽兴亡感，六代豪华水一溪。
题陈氏水阁次韵二首·其一
作者：边贡
朝代：明

画阁临溪一舫如，主人长日坐观鱼。情知黼冕非真乐，岂必江湖是隐居。山影落杯浮白际，水香侵砚草玄馀。春深即有移家约，莫笑狂夫此意虚。
题陈氏水阁次韵二首·其二
作者：边贡
朝代：明

吟倚高楼傍槛西，碧窗回览夕阳低。雪消芳渚鸥争泛，春到垂杨鸟自啼。商舸近桥帆影乱，女墙如带草痕齐。停杯不尽兴亡感，六代豪华水一溪。
题靖远侯画菊扇头
作者：边贡
朝代：明

百战功高旧破戎，侯门却似布衣穷。傲霜枝叶凌云干，画里分明国士风。
颜声寅长惠川扇
作者：边贡
朝代：明

蜀玺离离金错光，远随骢马过秦梁。奉持敢作寻常看，一道清风五月霜。
饮菊泉二首
作者：边贡
朝代：明

雨色岩花入牖斜，城中风景似山家。横琴不奏朱弦调，对菊惟看白玉花。十月霜庭菊正肥，亭亭寒影照山扉。野夫本是渊明侣，可怪淹留夜不归。
饮菊泉二首·其一
作者：边贡
朝代：明

雨色岩花入牖斜，城中风景似山家。横琴不奏朱弦调，对菊惟看白玉花。
饮菊泉二首·其二
作者：边贡
朝代：明

十月霜庭菊正肥，亭亭寒影照山扉。野夫本是渊明侣，可怪淹留夜不归。
鹦鹉
作者：边贡
朝代：明
体裁：五言律诗

珍鸟来清夏，芙蕖避绿衣。苦遭鸦并吓，羞与燕同飞。整翮身仍阻，能言意且违。何当即开锁，放尔陇山归。
鹦鹉
作者：边贡
朝代：明

珍鸟来清夏，芙蕖避绿衣。苦遭鸦并嚇，羞与燕同飞。整翮身仍阻，能言意且违。何当即开锁，放尔陇山归。
鹿门山
作者：边贡
朝代：明

庞公旧隐鹿门山，近在襄城汉水间。石洞草荒无路入，夕阳时见鸟飞还。
黄山店赵山家人
作者：边贡
朝代：明

西山半衔落日，东岭尚宿归云。雨过荒村向暮，柴门流水沄沄。瓠叶翻翻雨骤，竹枝袅袅风斜。忽见绿柽花发，犹疑春在山家。流莺百啭深树，巢燕双飞短帘。过客不惭阮籍，主人只似陶潜。烟中白鸟双度，草际黄牛独还。山寺暮钟何处，随风飘落人间。
黄山店赵山家人·其一
作者：边贡
朝代：明

西山半衔落日，东岭尚宿归云。雨过荒村向暮，柴门流水沄沄。
黄山店赵山家人·其三
作者：边贡
朝代：明

流莺百啭深树，巢燕双飞短帘。过客不惭阮籍，主人只似陶潜。
黄山店赵山家人·其二
作者：边贡
朝代：明

瓠叶翻翻雨骤，竹枝袅袅风斜。忽见绿柽花发，犹疑春在山家。
黄山店赵山家人·其四
作者：边贡
朝代：明

烟中白鸟双度，草际黄牛独还。山寺暮钟何处，随风飘落人间。
齐河馆中阻雨与二三君子宿别
作者：边贡
朝代：明

暧暧青灯夜向深，卧听檐雨话乡音。水荒田野犹征粟，寒入关山未捣砧。江海十年离别梦，道途千里去留心。平明且向孤城立，拟看长风破积阴。牖风廊雨横复斜，虽有屏障何由遮。风势盘盘偃庭木，雨声淅淅飘檐花。古人逆旅岂贫贱，游子长年违室家。呼仆持灯照行李，载书却悔同张华。
齐河馆中阻雨与二三君子宿别·其一
作者：边贡
朝代：明

暧暧青灯夜向深，卧听檐雨话乡音。水荒田野犹征粟，寒入关山未捣砧。江海十年离别梦，道途千里去留心。平明且向孤城立，拟看长风破积阴。
齐河馆中阻雨与二三君子宿别·其二
作者：边贡
朝代：明

牖风廊雨横复斜，虽有屏障何由遮。风势盘盘偃庭木，雨声淅淅飘檐花。古人逆旅岂贫贱，游子长年违室家。呼仆持灯照行李，载书却悔同张华。
龙洞山杂咏二首
作者：边贡
朝代：明

寺绕层峰入，溪通曲涧开。八年千里梦，七日两回来。古壁流烟色，荒蹊叠草莱。登高赋摇落，惭愧宋生才。出郭始朝饭，入山闻瞑钟。自怜衰病久，敢恨仆夫慵。立马看群岫，开尊对两松。谁能回白日，眼眺且从容。
龙洞山杂咏二首·其一
作者：边贡
朝代：明

寺绕层峰入，溪通曲涧开。八年千里梦，七日两回来。古壁流烟色，荒蹊叠草莱。登高赋摇落，惭愧宋生才。
龙洞山杂咏二首·其二
作者：边贡
朝代：明

出郭始朝饭，入山闻瞑钟。自怜衰病久，敢恨仆夫慵。立马看群岫，开尊对两松。谁能回白日，眼眺且从容。
乙卯春奉命至山左恭谒孔林
作者：过庭训
朝代：明
体裁：古风

平生切景行，今至圣人里。曲阜气葱葱，书云匝天紫。上古少昊都，春秋葬孔子。诸树蔼参差，楷木更森峙。我闻一太牢，始自汉高祀。素王编世家，龙门称长史。尼山对防山，洙水分泗水。摩挲古七碑，忾然思杖履。大哉圣人风，万世同师理。
辛酉秋日游茅山
作者：过庭训
朝代：明
体裁：古风

海内真灵居，茅山踞如虎。旧传三弟兄，各作一峰主。仙人长往来，华阳称洞府。百里借游遨，信宿乐兹土。是时秋正清，诸峰可历数。高观揭天中，时有白鹤舞。地肺岂虚名，真诰传自古。何当骑茅龙，岂复恋圭组。
春日游二泉书院
作者：过林盈
朝代：明

策杖寻芳入幔坡，丹崖青壁五云多。文庄像下游人醉，忠定祠前逐客歌。苔藓不生新碣石，烟霞犹绕旧松萝。子规啼罢林莺语，万岁千秋一逝波。
渡河即事
作者：过邺
朝代：明
体裁：七言律诗

黄河新水漫平沙，一苇中流四望赊。三晋天随波震荡，大梁堤筑岸横斜。寻源未遇支机石，奉使何如博望槎。来往不辞津路险，北风回首鬓双华。
龙丘山人王伯和工书年六旬归自西蜀以草书见贻
作者：过铭簠
朝代：明
体裁：七言律诗

鸟道驱驰亦壮哉，都缘草圣结灵胎。常馀剑阁苍烟在，不染巫山媚骨来。蕉叶濡毫仍古法，榴皮画壁本仙才。故园三径应无恙，待尔重将铁限开。
题延福庵
作者：过鹤
朝代：明

延福精庐面小桥，半临流水半临郊。红分日影穿林隙，青送山光落树梢。古佛台前猿献果，老松枝上鹤营巢。庵僧每出归来晚，却把禅扉带月敲。
西湖夜饮
作者：连国柱
朝代：明
体裁：五言律诗

风景西陵日，箫声几处闻。停歌还待月，游舫直披云。出浦烟光乱，过桥夜色分。一时催点烛，轩幌共氛氲。
大隗层峦
作者：连宪武
朝代：明
体裁：七言绝句

轩皇遗迹杳难攀，访道曾闻大隗山。千载凤来犹集此，层峦阿阁白云间。
村居
作者：通凡
朝代：明
体裁：五言绝句

竹间独立时，凉风自相接。回顾碧池中，蜻蜓点萍叶。
村居
作者：通凡
朝代：明

竹间独立时，凉风自相接。
回顾碧池中，蜻蜓踏萍叶。
江门
作者：通凡
朝代：明

未出海门国，遥遥见城郭。江风四月寒，衲衣尚嫌薄。
钱幼卿朝霞馆诗
作者：通凡
朝代：明

远树无烟时，前山未云起。
散发临东窗，衣裳半身紫。
钱幼卿朝霞馆诗
作者：通凡
朝代：明

远树无烟时，前山未云起。晞发临东轩，衣裳半身紫。
再过永庆寺
作者：通发
朝代：明
体裁：五言律诗

山涌孤城外，舟行一水前。落花柔橹拨，斜日断桥连。丈室依林住，双扉倚竹偏。再来情不厌，知是主人贤。
雪夜
作者：通洽
朝代：明

雪光窗外寒如月，梅影灯前韵过僧。坐到更残群响尽，细吹榾柮煮春冰。
将归简三如学公
作者：通润
朝代：明
体裁：五言律诗

晓起春寒甚，思君岩上庐。当门雪几许，倚杖兴何如。不日理归棹，无人传别书。临行重相忆，先此寄双鱼。
山中书怀
作者：通润
朝代：明
体裁：七言排律

谷幽略似百花潭，山水新奇颇尽探。见客未能酬礼数，逢人强半笑痴憨。欲将多宝融成塔，聊借群花暂作庵。晓起急磨锄芋钁，春来先制采桑篮。婆娑月底看丛桂，潦倒风前种石楠。反舌正当逢夏五，众狙不复怒朝三。香涂刀割身能忍，蘖苦饧甘舌尽谙。泛水凫珣皆得意，采香蜂蝶未忘贪。孤寒卒岁能消遣，佛法何人肯荷担。坐倚琅玕春寂寞，谩言吾道在江南。
山中书怀
作者：通润
朝代：明

谷幽略似百花潭，山水新奇颇尽探。见客未能酬礼数，逢人强半笑痴憨。欲将多宝融成塔，聊借群花暂作庵。晓起急磨锄芋，春来先制采桑篮。婆娑月底看丛桂，潦倒风前种石楠。反舌正当逢夏五，众狙不复怒朝三。香涂刀割身能忍，蘖苦饧甘舌尽谙。泛水凫珣皆得意，采香蜂蝶未忘贪。孤寒卒岁能消遣，佛法何人肯荷担。坐倚琅玕春寂寞，谩言吾道在江南。
山行
作者：通润
朝代：明

闲花历历鸟关关，盘过斜溪更入山。身到孤峰心亦住，却嫌流水出人间。
春日焦山阅楞严
作者：通润
朝代：明

一枝悬笠处，三月聚粮时。日出人初醒，春深燕不知。细风梳石发，新水扈江篱。未入空王室，冥然尚有疑。
贺九岭晚归
作者：通润
朝代：明

半月足未出，空林叶渐稀。偶随秋草去，便趁晚云归。路逼沙穿履，松明影照衣。行行转山峡，已见竹间扉。
香阴
作者：通润
朝代：明

山中多药苗，往往发香气。不知采药人，曾嗅此香未。
秋日溪上
作者：通章
朝代：明
体裁：七言绝句

枫叶芦花水上村，烟藏野寺日初昏。溪边晚步多愁思，独叩渔家竹里门。
寄周青士
作者：通蕴
朝代：明
体裁：七言绝句

作诗卖米周青士，白业还能精进无。忽忆岁朝风雪里，扁舟访我到西湖。
山居
作者：逯希韩
朝代：明
体裁：五言律诗

白发山中老，飘然远世嚣。泉流分燕尾，诗槁束牛腰。笑傲花三径，酸甜酒一瓢。披襟坐明月，席地话渔樵。
使回沂州
作者：逯昶
朝代：明

穆陵关下路，数骑复南归。云气来蒙羽，人烟入海沂。晚田禾刈尽，霜树叶凋稀。家拟明朝到，吟鞭可缓挥。
古渊房闲书和韵
作者：逯昶
朝代：明

禅房碧树深，坐久语幽禽。叶罅日穿透，林端云过阴。笔新微蘸墨，书故少生蟫。僧有思乡者，时时亦起吟。
吕氏水石居
作者：逯昶
朝代：明

可爱闲居事事幽，阴森水石带林丘。风来摆树花飘席，客到开窗山入楼。独鹤立当生藓地，双鸥浮近采菱舟。怡怡兄弟同行乐，更看诗章且唱酬。
喜总戎班师
作者：逯昶
朝代：明

大将征夷去，夷归堂府中。干戈如不息，勋绩有何公。兵洗古交雨，马嘶南诏风。若论功第一，比者孰能同。
宿山中寺
作者：逯昶
朝代：明

山中有兰若，龙象辉金碧。泉边佳茗香，竹下幽人迹。堂新瓦易茅，砌古苔侵石。喜为老僧留，同坐风雨夕。
德公院
作者：逯昶
朝代：明

翛然青莲宇，水绕山相向。老僧不出门，林下乐清旷。今日有谁来，题诗在竹上。
晚宿王衡家
作者：逯昶
朝代：明

应役城中久，何能得避喧。登楼山绕县，出郭树连村。僧舍竹松院，人家瓜菜园。晚来投旧馆，童子笑开门。
晚思
作者：逯昶
朝代：明

斜日下岩阿，山家暗翠萝。浮鸥临水立，啼鸟在林坡。溪上无人渡，秋风扬素波。
月堂室中闲题
作者：逯昶
朝代：明

清心投静室，童子启云关。秋色老著树，夕阳明在山。高崖泉落响，远汉鸟飞还。扰扰红尘里，无如僧最闲。
江堤晚眺
作者：逯昶
朝代：明

江堤聊上适离情，葭菼无穷一望平。远树天边归鸟没，孤村雨外夕阳明。海门帆过冲秋色，沙浦潮来作怒声。伫立南云重回首，依微尚见晋陵城。
涉溪
作者：逯昶
朝代：明

昼涉溪方浅，暮临溪忽深。水犹如此变，安可测人心。
游寺寄统有宗集仲祥
作者：逯昶
朝代：明

出郭独闲行，招提可散情。云来群壑暗，日下半川明。静院莓苔色，深林鸟雀声。新茶僧采得，更汲涧泉烹。
游广东清远峡山寺
作者：逯昶
朝代：明

寂寂长林下，僧房锁碧苔。树枝猿挂折，花片鸟衔来。池溢流过水，炉存爇后灰。赋诗殊未就，徙倚故迟回。
画眉
作者：逯昶
朝代：明

妾欲画短眉，恐不宜时伴。妾欲画长眉，恐人笑疏散。请郎临妆台，随意画长短。
登浪穹县护民寺
作者：逯昶
朝代：明

浪穹西阜寺，独眺有馀情。落日秋山色，西风古树声。征衣怜旧弊，客路喜新晴。洗钵焚香事，谁能了此生。
简泽雨田
作者：逯昶
朝代：明

花时曾惜别，菊候又相逢。落日深山道，清风古寺钟。往来非定迹，彼此是衰容。何日随师去，栖禅共竹松。
舟下淮水
作者：逯昶
朝代：明

伐鼓下淮津，川光回暮色。数峰云间青，一鸟沙上白。悠悠水驿浮，飐飐风帆侧。舟人不敢停，知我归朝客。
芙蓉辞
作者：逯昶
朝代：明

碧空零下露漙漙，深院风回帘幕寒。初日弄光曲池上，琉璃甃瑩雕阑干。妖姬睡起净妆洗，顾影盈盈媚秋水。可怜倾国默含情，下蔡阳城迷惑死。一笑嫣然忽向人，胭脂肌肉绿罗裙。相逢不忍遽相舍，只恐飞归化綵云。
芙蓉辞
作者：逯昶
朝代：明
体裁：古风

碧空零下露漙漙，深院风回帘幕寒。初日弄光曲池上，琉璃甃莹雕阑干。妖姬睡起净妆洗，顾影盈盈媚秋水。可怜倾国默含情，下蔡阳城迷惑死。一笑嫣然忽向人，胭脂肌肉绿罗裙。相逢不忍遽相舍，只恐飞归化綵云。
访友人居
作者：逯昶
朝代：明

携书访故人，岂惮往来频。潭净开天镜，山昏著雾巾。林居常扫叶，石径不吹尘。幽僻宜沦隐，时时得句新。
郊墟池馆
作者：逯昶
朝代：明

何人小池馆，闲得在郊墟。花晚留栖蝶，萍朝见跃鱼。幽墀滋藓晕，老竹带虫书。自计无钱买，凭谁可借居。
闺怨
作者：逯昶
朝代：明

露华粉湿啼清晓，井梧凉思风袅袅。珠帘不捲玉钩垂，当窗娇语青禽小。榴裙半皱睡新起，临镜芙蓉袅秋水。侍儿为整绿云鬟，不使兰膏污纤指。堂中宝瑟柱新移，一曲未终颦黛眉。薄情自是迟归得，翻恨人间有别离。
江城子·中秋忆举场
作者：逸民
朝代：明
体裁：词

秀才落得甚乾忙。冗中秋，闷重阳。百年三万，消得几科场。吟配十年灯火梦，新米粥，紫苏汤。如今且说世平康。收战场。息欃枪。路断邯郸，无复梦黄粱。浪说为农今决矣，新酒熟，菊花香。
雨宿莲华峰无门庵
作者：道援
朝代：明
体裁：五言律诗

仄径入云峰，庵居翠几重。雾深疑隐豹，木老听吟龙。涧雪分春笕，山粮任宿舂。坐馀清夜杳，林外数声钟。
为茅止生作悼亡诗
作者：道敷
朝代：明

忆汝立向晚，惊心月又明。忍从今独见，曾照昔同行。孤枕苦难即，空闺寒自生。含情应不寐，到晓只盈盈。心惟结遐想，孤坐黯无言。误听滴花露，疑归清夜魂。也知伊岂在，终是我难谖。短袖残灯下，浑教污泪痕。
为茅止生作悼亡诗·其一
作者：道敷
朝代：明

忆汝立向晚，惊心月又明。忍从今独见，曾照昔同行。孤枕苦难即，空闺寒自生。含情应不寐，到晓只盈盈。
为茅止生作悼亡诗·其二
作者：道敷
朝代：明

心惟结遐想，孤坐黯无言。误听滴花露，疑归清夜魂。也知伊岂在，终是我难谖。短袖残灯下，浑教污泪痕。
五日过就公赋
作者：道敷
朝代：明

看竹闲相及，即非采艾期。感时心自摄，与坐语还痴。阶暝烟粘草，篱疏风损葵。乞来平日饭，都是午时炊。
借宿古招提
作者：道敷
朝代：明

买舟浦南地，逆风迟到来。路行水次入，门借冢间开。林黑鬼啸树，阶青月上苔。未眠空外雁，犹自独飞哀。
同钱叔达茅止生访蕴晖不值
作者：道敷
朝代：明

信汝懒常出，空还所不虞。想应入深谷，悔少问樵夫。对竹坐堪久，虚檐日欲晡。无妨拟重过，岂畏路途迂。
晚同彭伯鹄访钱长卿
作者：道敷
朝代：明

郊扉犹未掩，草径夕阴凝。汝出亦扶病，人寻恰共僧。竹多迟见月，风急屡防灯。欲更与深语，盘桓恐不胜。
月下闻蝉
作者：道敷
朝代：明

林叶净堪数，山蝉吟未休。今宵且趁月，明日恐惊秋。咽露忽沈树，因风旋入楼。念能枯得尽，总是不关愁。
江上忆山居
作者：道敷
朝代：明

忍置一茅舍，空闲丛竹傍。限归憎月闰，乞梦愿更长。草合深埋径，苔知自过墙。还怜挂瓢树，到日叶俱黄。
沈汝纳姚叔祥晚过
作者：道敷
朝代：明

迟令扃竹户，灯火未禅栖。遥见客投寺，犹疑渔出溪。别因日已久，语尽日应西。怪尔归偏促，行舟欲曙鸡。
移住中州
作者：道敷
朝代：明

郭外故人屋，茅檐即水涯。远滩通鹭渚，近径借农家。移树惜阴薄，开篱当日斜。便知循乞处，村路不妨赊。漫须论住后，只拟到来初。树冻花从里，烟寒柳任疏。饭因饥乌施，偈为老农书。尽慕居穷谷，深村可不如。
移住中州·其一
作者：道敷
朝代：明

郭外故人屋，茅檐即水涯。远滩通鹭渚，近径借农家。移树惜阴薄，开篱当日斜。便知循乞处，村路不妨赊。
移住中州·其二
作者：道敷
朝代：明

漫须论住后，只拟到来初。树冻花从里，烟寒柳任疏。饭因饥乌施，偈为老农书。尽慕居穷谷，深村可不如。
结夏
作者：道敷
朝代：明

未得向深谷，空林且暂依。自从草塞径，便不昼开扉。疏磬隔烟晚，凉云逗竹飞。相过平日客，谁复送令归。
结夏
作者：道敷
朝代：明
体裁：五言律诗

误教人不识，日日此茅亭。云石枕长发，绳床支瘦形。瓶花乾自落，阶草放还青。愧未离文字，寻常默诵经。
落红
作者：道敷
朝代：明

开亦未几日，忽惊红乱飞。生憎风底急，犹赖燕衔归。随水意何限，过墙力渐微。虽含零落感，曾忆在芳菲。
费元朗濮仲闇杨若木见过离别有怀
作者：道敷
朝代：明
体裁：五言律诗

此住无人识，叩扉谁独来。都应看树入，半作访僧猜。炊饭但收叶，留云不扫苔。关心江上路，去后值风雷。
赠用上人
作者：道敷
朝代：明
体裁：五言律诗

心自贪孤寂，形骸殊可怜。微言疑入道，偶坐亦枯禅。经月不出户，有时还放船。晚参曾共汝，犹是记当年。
题元朗水亭
作者：道敷
朝代：明
体裁：五言律诗

微径树边入，亭偏池水涯。即能通竹屋，兼亦占鸥沙。晚色湖生月，秋香荇作花。柴扉夜分火，只与钓鱼槎。
题元朗水亭
作者：道敷
朝代：明

微径树边入，亭偏池水涯。即能钟野趣，兼亦占鸥沙。晚色湖生月，秋香荇作花。竹扉分夜火，只与钓鱼艖。
早梅
作者：道源
朝代：明

万树寒无色，南枝独有花。
香闻流水处，影落野人家。
浣溪沙·寄衍公
作者：道源
朝代：明

故侣湖南不肯归，水洲贪看野凫飞。竹房辜负绿蕉肥。垆冷博山清话隔，簟开湘水倦眠稀。信音莫待寄秋衣。
湖村晚兴和陈确庵韵
作者：道源
朝代：明
体裁：七言绝句

芙蓉冰面落残红，尚有馀香逐岸风。一片秋光描不得，翠禽时掠夕阳中。
秋日
作者：道耕
朝代：明
体裁：五言律诗

千载竟何事，支离卧薜萝。壮心怜病久，新句感时多。夜火萤然草，秋香风在荷。有身原自幻，随意学维摩。
题潘朗叔园中皋芦墅
作者：道耕
朝代：明
体裁：七言律诗

移来珍重品无端，割破烟霞数亩宽。煮雪拟忘新雀舌，扬旗妒杀小龙团。雨前摘翠三春秀，松下生香两腋寒。客到漫言逢水厄，每当七碗放歌残。
荅杨孟载
作者：道衍
朝代：明
体裁：古风

栖栖泊城南，春深抱幽独。馀花犹缀红，众树已滋绿。兹因尘内居，始忆山中屋。何时陪骑游，吟看旧题竹。
题秋寺晚晴图
作者：道衍
朝代：明
体裁：五言绝句

猿将朔吹哀，云带溪流驶。相送独归僧，萧萧夕阳寺。
凿径
作者：道衡
朝代：明

茅庵将已就，取径透柴门。渐剔污泥净，平添怪石蹲。雪埋留虎迹，雨过长苔痕。让竹微成曲，还惊古道存。
力农
作者：道衡
朝代：明
体裁：五言律诗

衲子家风在，空山自有年。死心衣带下，生意钁头边。火种锄秋月，刀耕破晓烟。倦来何所事，高枕夕阳眠。
力农
作者：道衡
朝代：明

衲子家风在，空山自有年。死心衣带下，生意头边。火种锄秋月，刀耕破晓烟。倦来何所事，高枕夕阳眠。
山居杂诗
作者：道衡
朝代：明

却怪年来懒更长，见人无力下绳床。自知无德将谁傲，一任诸方唤我狂。活竹编篱生晚翠，新茅缚枕带秋香。鸟声啼入碧烟去，古寺遥钟散夕阳。闲向颓檐昼负暄，前峰忽听落啼猿。未离文字非心眼，欲证圆通有耳根。翠羽每衔花入梦，好风特为我关门。胸中一事凭谁论，将此身心报佛恩。苍苔欲死翠光存，秋去空林冷梦魂。竹暗小窗僧打坐，月明深壑虎敲门。谩愁粒绝鼠无耗，应喜衣穿虱易扪。天黯恐因霜雪至，呼童好护菊花根。
山居杂诗·其一
作者：道衡
朝代：明

却怪年来懒更长，见人无力下绳床。自知无德将谁傲，一任诸方唤我狂。活竹编篱生晚翠，新茅缚枕带秋香。鸟声啼入碧烟去，古寺遥钟散夕阳。
山居杂诗·其三
作者：道衡
朝代：明

苍苔欲死翠光存，秋去空林冷梦魂。竹暗小窗僧打坐，月明深壑虎敲门。谩愁粒绝鼠无耗，应喜衣穿虱易扪。天黯恐因霜雪至，呼童好护菊花根。
山居杂诗·其二
作者：道衡
朝代：明

闲向颓檐昼负暄，前峰忽听落啼猿。未离文字非心眼，欲证圆通有耳根。翠羽每衔花入梦，好风特为我关门。胸中一事凭谁论，将此身心报佛恩。
架桥
作者：道衡
朝代：明

世人那可避，有策亦无聊。为凿一钩水，还安独木桥。瘦筇扶过易，醉客望来遥。渐得游踪少，浓霜踏不销。
登钓台
作者：道衡
朝代：明

丈夫于世各有营，岂为公卿以身辱。先生汉之一布衣，千古谁堪继芳躅。我来停舟一登跳，双台杳渺林端矗。江水沈沈彻骨清，山光霭霭有馀绿。只此江山彼江山，严刘到今定谁属？先生早知钓得名，拗折当年钓竿竹。有脚但可踏青山，何必将加帝王腹。
知非吟
作者：道衡
朝代：明

种兰近竹边，竹与争兰光。竹影日渐薄，兰叶亦萎黄。物以类相合，胡为反相伤？我今抱兰去，永保深林香。鱼以水为命，僧与山相依。山无僧不灵，僧非山何归。谁谓是孤云，是天皆可飞。若云是孤鹤，决当择所栖。慎哉山与僧，幸勿轻相离。昨日花正繁，今朝花在地。路旁重徘徊，慷慨莫可既。花落明年开，人寿安可系。同是风中花，却洒花前泪。
知非吟·其一
作者：道衡
朝代：明

种兰近竹边，竹与争兰光。竹影日渐薄，兰叶亦萎黄。物以类相合，胡为反相伤？我今抱兰去，永保深林香。
知非吟·其三
作者：道衡
朝代：明

昨日花正繁，今朝花在地。路旁重徘徊，慷慨莫可既。花落明年开，人寿安可系。同是风中花，却洒花前泪。
知非吟·其二
作者：道衡
朝代：明

鱼以水为命，僧与山相依。山无僧不灵，僧非山何归。谁谓是孤云，是天皆可飞。若云是孤鹤，决当择所栖。慎哉山与僧，幸勿轻相离。
编篱
作者：道衡
朝代：明

虽是无长物，从人也插篱。远山留照眼，短缚不过眉。未禁闲云度，宁防野鹿窥。行看牵紫蔓，采菊在何时。
梅花诗
作者：道雄
朝代：明
体裁：七言律诗

今年何事梅开早，知是春王有闰余。为爱陇头香不断，应期江岸折还舒。浮沈世俗凭谁鉴，深浅襟怀只自如。月冷冰心寒透骨，悠然静养傍禅居。
即事
作者：邓世厚
朝代：明

百事无一成，半生何草草。閒来隐市廛，顿觉壶中好。海客殉明珠，忘却身中宝。扰扰路旁人，谁知我怀抱。
游勾漏
作者：邓世厚
朝代：明

勾漏白云峋，丹砂隐棘榛。祇应松上鹤，便是洞中人。涧底花香异，沙边鹿迹新。我来随意得，啼鸟一声春。
游葛伯寨
作者：邓中和
朝代：明
体裁：七言律诗

送客因登葛伯城，山头晓日照人明。下看环转河如带，上到崔嵬地始平。四野春耕思亳众，一天时雨忆汤征。民安东作无仇饷，圣代于今久息兵。
厓山吊古
作者：邓于蕃
朝代：明

厓山驻跸此何时，满地尘氛势莫支。赖有忠臣同效死，空令战士尽含悲。慈元庙食依荒岛，幼帝行宫傍海湄。感慨兴亡堪堕泪，夕阳秋草对残碑。
寄刘吏部
作者：邓于蕃
朝代：明

曾记龙门御李时，汪汪千顷玉为姿。兴来共酌三山月，别去难裁尺素词。庐岳峥嵘瞻气色，秣陵佳丽助吟思。狂余潦倒衡茆下，犹慰云霄有故知。
游南华寺
作者：邓于蕃
朝代：明

渡筏先登楚岸堤，南宗衣钵入曹溪。千寻智海源堪溯，一语风幡径岂迷。金检有书传贝叶，玉绳无影落菩提。当年多少参禅侣，寂寞花边听鸟啼。
登坡山
作者：邓于蕃
朝代：明

步入招提访洞天，鞭羊化石自何年。持来紫穗难克粟，掷下黄金不当钱。羽客卧高三丈日，鲸音惊动万家烟。坡山古渡无踪迹，异代曾闻此涉川。
谒李忠简公祠
作者：邓于蕃
朝代：明

珠宫屹立涌江心，宋相祠前古木阴。异代文章归国史，千年香火接禅林。清香尚带寒梅色，久远犹传玉翰音。独步海天遥纵目，依然间气郁森森。
过梅岭
作者：邓于蕃
朝代：明

重关复岭削天开，丞相曾经启辟来。万里车书通绝域，千秋祠庙倚高台。云封鸟道从天下，风响松涛尽日哀。文献未亡丰度在，令人临眺重徘徊。
飞来寺
作者：邓于蕃
朝代：明

几度维舟傍寺门，欲从飞阁问仙源。残碑石在曾驱虎，古洞云深不见猿。上界钟鸣僧入定，层崖花落客扳援。廿年来往俱陈迹，聊与同心避俗喧。